Командирът на отряда "за защита на жените и вярата" - България - Дневник\n16:42, 15 апр 16 , 15051\nНизамов пред Районния съд в Малко Търново\nНовият Динко". Близо денонощие, след като видеото с проснатите по очи мигранти плъзна из социалните мрежи, главният му герой Петър Константинов Низамов се сдоби с още един прякор. Досега беше известен само като Перата. Оттук-нататък ще го сравняват с първия "ловец на бежанци" Динко Вълев, получил известност благодарение на БиТиВи.\nКлипът, в който се вижда Низамов, беше пуснат от профила на Joseph Louis Barrow във "Фейсбук" (Джоузеф Луис Бароу, по-известен като Джо Луис и Черният бомбардировач, е чернокож американски боксьор, състезавал се в средата на миналия век и известен с приятелството с немския си съперник Макс Шмелинг, който е спасявал евреи...). Видеото е подписано от "Цивилни отряди за защита на жените и вярата" - организацията е нова, създадена в началото на годината. Кадрите обиколиха и световните медии, премиерът Бойко Борисов три дни обяснява за "свинските опашки" и какво е имал предвид с коментарите си, в които благодари на гражданите, пазещи границата. Възмущението от демонстрацията на изземване на власт беше сериозно, но в профила на Перата клипът събираше подкрепа и насърчение от други потребители. Появиха се и групи в негова и в защита на подобните "отряди за залавяне на бежанци".\nДва дни след разпространението на клипа Низамов беше задържан, а днес съдът в Малко Търново го пусна под домашен арест. В четвъртък вечер пред Съдебната палата в Бургас момчета, загърнати със знамето на България или криещи лицата си зад плакати, крещяха с вдигнати към небето очите "Перата герой", "Предатели" и поискаха той да бъде освободен. Все още не са установени другите участници в акцията за "ареста". Според мигрантите са били десетина души.\n© Фейсбук профил на Joseph Louis Barrow\nСнимката е публикувана във "Фейсбук" с текст "На днешната хайка за мигранти в Странджа", а друг подобен кадър е озаглавен - "Оглед за незаконни мигранти в Странджа!" Снимките са качени на 27 март.\nАгресивен и отмъстителен - това най-често може да се чуе за Перата от хора в Бургас, които го познават, сблъсквали са се с него или са чували за него. Пострадали от "подвизите" му, пожелали анонимност, смятат, че след палежи, наръгвания, нападения, донесли му името на човек, който прави зулуми, сега той иска да се прероди в патриот. "Никой не го знае като хубав човек, но "Фейсбук" пропагандата е голямо нещо", коментира мъж, пострадал от Низамов и компания.\nКриминално проявен, с три присъди за нанесени телесни повреди и едно осъждане за хулиганство (по справка от окръжния прокурор на Бургас Любомир Петров), с наказания - "условно лишаване от свобода" и "пробация", сега Перата искал да изчисти миналото си. По време на разглеждането на мярката му за неотклонение, той цитира решение на съда, с което е бил реабилитиран. Решението все още не е влязло в сила.\nПетър Низамов не обичал журналисти. Но преди да стане популярен с клипчето със завързаните афганистанци, той даде пространно интервю за Мартин Карбовски. Именно в него се представи като "пазител на границата", а "Цивилни отряди за защита на жените и вярата" - като патриотична организация.\nПострадал от групите, в които Перата е участвал, го определи като човек, който се мисли за супер герой и всичко му е позволено. Ролята на медийна звезда му е харесала. Пред Карбовски той обяви, че "Бойко Борисов е предател... а за такива трябва въже". Подобен плакат се виждаше и на протеста в негова подкрепа.\nНикой не може да каже дали изявите му в новото амплоа са подкрепени от политици или от организации. На въпроса дали някой стои зад него в Бургас най-много да кажат: Чуват се разни неща...\nНизамов е от квартал "Меден рудник". "Обществената тайна" (нещо, което много често може да се чуе в Бургас по тема, за която няма официално потвърждение) е, че той започва кариерата си при Димитър Желязков-Митьо Очите (осъждан за организирана престъпна група за разпространение на наркотици и разследван за други престъпления). После става известен като част от компанията на Рижите от квартал "Изгрев". Нейни ръководители бяха братята Калоян и Симеон Стоянчови известни и като Големия и Малкия Риж. Първият бе убит през 2009 г., а брат му Симеон, пък излежава ефективна присъда от година и осем месеца за няколко престъпления.\nНизамов в компания - сред които и покойният Калоян Стоянчов от Рижите (така са известни той и брат му)\nНимазов е съден заедно с приятелите си Атанас Рачев-Мъфито и Мартин Кавалджиев за това, че пребили охранителя Запрян Стефанов в бургаската дискотека "Джубокс". Тримата бяха издирвани известно време от полицията, а след това прекараха осем месеца в ареста, докато вървеше разследването. Потърпевшият обаче се отказва от показанията си и те са оправдани. След убийствотo на Калоян Стоянчов групата се разпада.\nПерата започва да търси нови изяви и да учи право в Бургаския свободен университет. Сестра му разказа пред Би Ти Ви, че плановете му включват и докторантура в Софийския университет.\nС още сподвижници из горите на Странджа. Перата се разхожда с бронежилетка\nРазходки в гората по бизнес\nШефът на Гранична полиция в Елхово Радослав Сотиров заяви пред "Дневник", че от няколко месеца се наблюдава активизиране на доброволните отряди (повече прочетете в интервюто с него). Перата и неговите сподвижници също са известни на полицията с т.нар. разходки в гората.\nПред Карбовски Перата не пожела да разкрие с какъв бизнес се занимава. "Дневник" научи, че основната му работа е свързана с износ на дърва. Фирмата е "Бургас Лес Трейдинг", която от началото на годината се казва "Файрлуд Бийч Аш Олк", с адрес в Бургас на името на Елена Найденова Низамова, родена през 1945 година, показва справка в Търговския регистър. На името на Низамов няма регистрирана фирма. Низамова е управител и на още една фирма "Рики Лес". И двете са на един и същ адрес в ж.к. "Изгрев" в Бургас. Справка в имотния регистър показа, че Низамова в последните години е правила няколко покупки и продажби на имоти в Бургас.\nПо данни на прокуратурата Низамов е отказал да дава обяснения след задържането. Според неговите сподвижници, той не е извършил престъпление. Обяснението за поведението му, което се вижда от клипа: Нормално е, защото не е ясно какво можеха те да му направят.\nПред Милен Цветков по "Нова тв" малко преди да бъде арестуван, Низамов казва, че мигрантите "изскочили от храстите и ги нападнали", а той и групата му ги обезвредили, без да ги удрят. Прокуратурата представи друга версия - че "задържаните" били бутани, ритани и е бил направен опит да бъдат ограбени.\nКакво прави отрядът на Перата, след като "арестува" мигранти? "Връщаме ги обратно в Турция" (пред Карбовски), защото по думите му те извършват престъпление. Според Наказателния кодекс обаче, чужденец, който премине границата с цел да търси убежище, не извършва престъпление.\n"Не, не ги бием. Те си мислят, че ние сме полицаи и така. Предават се. Те искат да бъдат регистирани в България... а ние не искаме", казва още Петър Низамов. Разказва, че са "връщали" предимно млади хора, че командированите полицаи по границата обикновено седели в колите си и нарочно не правели нищо срещу преминаващите границата.\nПерата се познава и с Господин Вълев - Динко. Низамов го подкрепи, когато беше извикан на разпит в полицията в Бургас.\n"Градът е малък, всички се знаят, имаме общи познати. Като цяло в България, а и тук, хората имат много къса памет и много бързо се забравят нещата. И сега има деца на 15- 16 години, които му се кефят и след три четири години тези лапенца като видят, че могат да гласуват на избори и такива като него стават политици. И това е тъпото", коментира бургазлия.\nА на съдебното заседание за промяна на мярката му за неотклонение, адвокатът на Низамов обясни, че случаят вече бил толкова популярен, че заради това нямало как Перата да се укрие. А на излизане от съда самият той покани журналистите на гости, за да им даде интервюта.\nБлизките на Перата на протеста в негова подкрепа в четвъртък вечер пред палатата в Бургас. Те не искаха да говорят, а повечето криеха лицата си.\nHawaii 16:49, 15 апр 16 / Неутрално\nМУТРЕНСКИЯТ БАШИБОЗУК Публикувайте ОТКЪДЕ И ОТ КАКВО СА ИМ ДОХОДИТЕ на тези !!!!\nNorman Granz 16:59, 15 апр 16 / Неутрално\nТипичен криминален елемент, прегърнал "политическа кауза" като възможност да упражнява кръвожадните си инстинк...\nРейтинг: 988 16:47, 15 апр 16 Неутрално\nНе е важно какъв цвят е котката - важното е да хваща мишки (в случая бежанци) !\nРейтинг: 1366 16:48, 15 апр 16 Весело\n"Дневник"- каквото и да напишете за въпросното лице, няма как да ми повлияете да си мисля, че е извършил престъплението 'принуда" и че незаконно е задържал нелегалните имигранти, незаконно им е вързал ръцете с капронови въженца за саксии и незаконно се е обадил на ГП Ще ме извините, но ми е бил оказван натиск от бивш председател на районен съд в провинцията, който не е успял да ме разколебае, че сега ще се вържа на написаното от вас Може и да е вярно, но целта на подреждането на фактите за живота на това лице е гадна! Ако ще да е БИЛ убиец, ПАК НЕ Е ИЗВЪРШИЛ ПРЕСТЪПЛЕНИЕ С ФАКТА НА ИЗВЪРШВАНЕ НА ГРАЖДАНСКИЯТ АРЕСТ НА НЕЛЕГАЛНИТЕ ИМИГРАНТИ! Това е положението!\nРейтинг: 4251 16:49, 15 апр 16 Неутрално\nОТКЪДЕ И ОТ КАКВО\nСА ИМ ДОХОДИТЕ\nна тези !!!!\nРейтинг: 1094 16:49, 15 апр 16 Весело\n"Файрлуд Бийч Аш Олк"\nРейтинг: 485 16:50, 15 апр 16 Любопитно\nНаследникът на Борисов може би? - и хлапетата (най-вероятно и родителите им) му се кефят....\nИли ще е Динко - очертава се конкуренция за поста на първа мутра в държавата...\nРейтинг: 1283 16:51, 15 апр 16 Неутрално\nДебил на годината. Получава тиквен медал на свинска опашка.\nРейтинг: 1366 16:52, 15 апр 16 Весело\nЗначи- ако си вървя по "Графа" и чуя някой да вика "Крадец, крадец - хванете го", спъна бягащият към мен човек и го задържа, той се окаже въпросният извършител на престъпление, според вас аз ще съм престъпничка , а? Сигурно и за мен ще има статия в "Дневник" как най- голямото ми престъпление е , че ...на средна възраст съм сключила брак за пръв път, понеже....съм била отмъстителна, злобна, затапвала съм мъжете, а мъжете не харесвали това поведение? Манипулатори с манипулатори- на краставичар краставици не продавайте\nРейтинг: 2949 16:53, 15 апр 16 Неутрално\n"...и такива като него стават политици..."\nИ защо не? Вече си имаме мутра-премиер. Да се готвят следващите - ще създаваме традиции.\n16:53, 15 апр 16\nРейтинг: 1094 16:54, 15 апр 16 Неутрално\nКлипа с тоя трябва да се прожектира в лагерите за да не смеят паразитите да ни налазят\nРейтинг: 442 16:54, 15 апр 16 Неутрално\nНямам представа на какво се дължи, но такива чобани, каквито ражда Странджата, не се въдят нито във Враца, нито в Перник. Мрачни батки, с афинитет към шушляка. Баси мястото.\nРейтинг: 696 16:54, 15 апр 16 Любопитно\nКакви са тези гей снимки?\nРейтинг: 1283 16:54, 15 апр 16 Неутрално\nна тези !!!![/quote]\nНе знам от КАКВО, но знам от КЪДЕ.\nРейтинг: 8517 16:55, 15 апр 16 Неутрално\nНякакви бургаски мутрички нападнали пришълци в гората…\nЗаплашили ги, вързали ги, крещели им да се махат в Турция…\nНормално… Ако не бяха мутри…\nНо веднага пропагандата свърза и Динко с мутрите, постави на едно ниво бандити и патриоти, заобяснява как нахлуващите паразити имали право да нарушават границата /???/\nЗапочнаха с леки манипулации – изписване на „доброволни отряди“ в кавички, стигнаха до откровените лъжи, че на всеки, обявил се за беглец, му е позволено да нахлува в държавата ни…\nИ ударението върху появилите се от зор доброволни дружини е с определена цел – да се отклони вниманието от некадърността или нежеланието на властта да си върши работата. На първо място – да пази сигурността на България…\nПросто държавата я няма, полицията върти далавери, армията увяхва… И се появяват граждани – бандити, самодейци, хайдути,хайдуци…Каквито ще да са…\nПоради което се опитват да манипулират хорското усещане – във възмущението от мутрите да забравим за мюсюлманската инвазия…\nРейтинг: 1094 16:55, 15 апр 16 Неутрално\nЗа съжаление това са Еврогейските ценности\nРейтинг: 4251 16:58, 15 апр 16 Весело\n[quote#12:"гарата"]Какви са тези гей снимки? [/quote]\nще да е някакъв....\nРейтинг: 3014 16:59, 15 апр 16 Неутрално\nТипичен криминален елемент, прегърнал "политическа кауза" като възможност да упражнява кръвожадните си инстинкти "за благото на родината". След 9. IX такива са се размножили като скакалци и са създали "народната милиция".\nРейтинг: 485 16:59, 15 апр 16 Любопитно\nДали осъзнавате иронията която предизвиква избраният от Вас ник до коментарите които пишете?\nРейтинг: 709 17:02, 15 апр 16 Неутрално\nДеградирала нация... Някакви мутри престъпници ще са идоли и герои......\nРейтинг: 318 17:03, 15 апр 16 Неутрално\nех "логика", "логика" . . . остава да кажеш, че си учил право и че "граждански арест" е юридически термин.\nАз не съм учил право, но мисля, че това е измислено име за определен вид хулиганство.\nРейтинг: 893 17:06, 15 апр 16 Весело\nнова тв направо да го вземат в новият сезон на вип биг брадър ,тази толкова типична българска звезда\nРейтинг: 1925 17:06, 15 апр 16 Неутрално\nПод знамето на мутропатриотизма и в хранителната среда на криминалитета се забърква едно хубаво руско хибридно бъдеще за България.\nРейтинг: 1565 17:08, 15 апр 16 Гневно\nСтига ни това, че се прожектира в световния видеообмен и от няколко дни насам се налага да обяснявам, че в България не живеят само такива говеда!\nРейтинг: 893 17:09, 15 апр 16 Весело\n[quote#18:"NicK"]Дали осъзнавате иронията която предизвиква избраният от Вас ник [/quote]\nтози или тази е обратното на логика ,как точно се наричаше това ?\nРейтинг: 787 17:10, 15 апр 16 Любопитно\nПо принцип ми харесват коментарите ти, но в случая сме на диаметрално разположени позиции - как ще гарантираш, че утре тези шушлякови нинджи няма да решат, че няма да се правят на полицаи и с/у граждани на България, включително теб и децата ти?! Или че няма да решат, че те могат да раздават закони и да изпълняват присъди?!\nРейтинг: 238 17:11, 15 апр 16 Неутрално\n=> обосновано ДСБ няма общо с темата\nРейтинг: 1366 17:13, 15 апр 16 Любопитно\n[quote#20:"take_it_easy"]Аз не съм учил право, но мисля, че това е измислено име за определен вид хулиганство.[/quote]\nКое точно? [quote#20:"take_it_easy"]остава да кажеш, че си учил право и че "граждански арест" е юридически термин. [/quote] Не само съм училА право, но и съм завършила юридически факултет, имам Удостоверение за правоспособност , издадено от МП, вписана съм в САК и редовно си плащам членският внос, осигурявам се като самоосигуряващо се лице, плащам и авансов данък. А Вие? При Вас така ли е?\nРейтинг: 1800 17:15, 15 апр 16 Любопитно\n[quote#27:"Логика"]Не само съм училА право, но и съм завършила юридически факултет[/quote]\nЮгозападния задочно, нали?\nРейтинг: 1366 17:16, 15 апр 16 Неутрално\n[quote#25:"zero_day"] но в случая сме на диаметрално разположени позиции[/quote] Нормално- ако Вие сте архитект, а аз не съм архитект и спорим по въпрос, изучаван от Вас в УАСГ, в специалността "архитектура", аз в никакъв случай няма да имам Вашите знания по същината на този въпрос. Просто имаме различни гледни точки. Повече би ме притеснило, ако с колега юрист имаме разминавания по един и същ принципен въпрос от правото...\nРейтинг: 1366 17:17, 15 апр 16 Неутрално\nДо коментар [#28] от "Хриси": Не- СУ. Опитите Ви за заяждане ги слагам в графа" Смешни случки"\nРейтинг: 442 17:19, 15 апр 16 Весело\n[quote#23:"gallnare"]че в България не живеят само такива говеда! [/quote]\nТрудно. Желая ти успех.\nРейтинг: 442 17:21, 15 апр 16 Весело\n[quote#27:"Логика"]Не само съм училА право, но и съм завършила юридически факултет,[/quote]\nМисля, че коренно трябва да се променят входните изпити, щом от там излизат такива като вас.\nРейтинг: 4625 17:23, 15 апр 16 Неутрално\n[quote#17:"Norman Granz"]След 9. IX такива са се размножили като скакалци и са създали "народната милиция". [/quote]\nКакто ги нарича Д-р Любо Канов "каскетлии с червени ленти".\nРейтинг: 1366 17:23, 15 апр 16 Неутрално\n[quote#25:"zero_day"] как ще гарантираш, че утре тези шушлякови нинджи няма да решат, че няма да се правят на полицаи и с/у граждани на България, включително теб и децата ти?[/quote] Много просто- аз не върша престъпления. Когато реша ЗАКОННО да пребивавам в друга държава извън ЕС, си подготвям всички законно изискуеми документи и законно преминавам всички държавни граници. Когато човек спазва Закона, обичайно няма проблеми. Чл.12а урежда възможността да се задържи лице, което извършва/ е извършило престъпление , за да бъде предадено на органите на мвр.\nРейтинг: 442 17:24, 15 апр 16 Весело\n[quote#24:"Stewie"]този или тази е обратното на логика ,как точно се наричаше това ? [/quote]\nКогнитивен дисонанс ще да е. Просто нямам думи, как тия учат право, пък не виждат елементарни истини.\nРейтинг: 1366 17:25, 15 апр 16 Весело\nДо коментар [#32] от "destino": Аз пък мисля, че трябва да има още задължителни матури в 11 и 12 клас- за да не излизат между капките от средното образование такива като Вас\nРейтинг: 1628 17:25, 15 апр 16 Неутрално\nТц, тц, тц, какво упорство, Дневник.\nТези момчета големи престъпници се оказаха.\nА бездействащите бойковци, бъчваровки, ненчета и гранична полиция какви са, че са ни я отворили границата за всеки желаещ да мине?!?!?\nБаш предатели за въже, както каза това момче.\nЕй тези грантове бе...\nРейтинг: 828 17:26, 15 апр 16 Неутрално\nТова беше първото нещо за което се сетих и аз. Някакъв забравил се престъпник решава да изкара лесни пари като обира хора, които бягат от места, където животът ти виси на косъм всяка минута. Голям мъж, голямо нещо.\nРейтинг: 442 17:26, 15 апр 16 Весело\n[quote#34:"Логика"]Много просто- аз не върша престъпления. [/quote]\nЗащо ли ми се струва, че глупостта е също един вид престъпление къс страната.\nИма ли член, който да урежда този въпрос.\nВсъщност, май няма член, и може би в това е проблема?\nРейтинг: 1366 17:28, 15 апр 16 Любопитно\na фамилията на перата от турската думичка nimaz (неприятен) или от турската думичка namaz (молитва към аллах) идва?\nРейтинг: 1684 17:28, 15 апр 16 Неутрално\n[quote#7:"Логика"]спъна бягащият към мен човек и го задържа, той се окаже въпросният извършител на престъпление, според вас аз ще съм престъпничка , а?[/quote]\nЕстествено! Не си ли си спомняш случаят с онази репортерка която спъна един "бежанец" бягащ от полицаите за да го хванат? Съсипаха я от критики либерастите журналисти, направо я смазаха, уволниха я, спънатият го изкараха невинна жертва, направо герой и му дадоха убежище в Испания. И после се оказа, че същият бил свързан с Ал Кайда.\nНе съм чул либерастите журналисти които съсипаха животът и да са се извинили. Много ще мо е интересно да ги видя от БХК когато се окаже, че някой от задържаните от доброволците "бежанци" също е терорист. Макар че вероятността е малка, гранична полиция грижливо се пази да ги проверява какви са.\nРейтинг: 1366 17:29, 15 апр 16 Любопитно\nДо коментар [#18] от "NicK": А Вие дали осъзнавате иронията, че лица без специализирано юридическо образование се опитвате да разсъждавате на ниво "лица със специализирано юридическо образование"? Искате да Ви се налеят с фуния в главата знания, които се придобиват за 5 години следване в юридически факултет? Е- няма как да стане - дори с лоботомия - ако Вие САМ не придобиете тези знания\nРейтинг: 1684 17:30, 15 апр 16 Неутрално\n[quote#37:"pariah"]Тц, тц, тц, какво упорство, Дневник. [/quote]\nНаемници на Сорос. Грантчета, специализации в чужбина... отработват си ги хората.\nРейтинг: 1366 17:33, 15 апр 16 Неутрално\nДо коментар [#41] от "Fred":"./..Не си ли си спомняш случаят с онази репортерка която спъна един "бежанец" бягащ от полицаите за да го хванат? Съсипаха я от критики либерастите журналисти, направо я смазаха, уволниха я, спънатият го изкараха невинна жертва, направо герой и му дадоха убежище в Испания..." Г-жата просто трябваше да си наеме адвокат, който да я представлява, вместо да се поддава на внушенията на обществото за предполагаема нейна вина! Винаги, когато по някакъв начин се накърнят/ нарушат/ засегнат Ваши права, свободи/ притезания, моментално се "въоръжавате" с оригиналните документи и отивате на правна консултация при специалист.\nРейтинг: 3780 17:34, 15 апр 16 Неутрално\nА зад тези батки какви ли пари стоят? ДС, мутренски, или руски парички? Май руски!?\nКолко ли пари приведоха на на "екипа на Дневник"\nВярно, парите не миришат , и все пак...\nРейтинг: 607 17:34, 15 апр 16 Неутрално\nГлавата си залагам, че Библията не са чели от този отряд, а жените си ги ползват само да им правят салати и да.......\nРейтинг: 442 17:35, 15 апр 16 Весело\n[quote#42:"Логика"]опитвате да разсъждавате на ниво "лица със специализирано юридическо образование"?[/quote]\nЗащо ли ми се струва, че това красиво (надявам се) лице, със специализирано юридическо образование прекарва прекалено много време във форума на дневник, защото не може да си осигури нормална заетост?\nИли може би, сте държавен служител?\nРейтинг: 486 17:36, 15 апр 16 Неутрално\nДо коментар [#20] от "take_it_easy":\n"ех "логика", "логика" . . . остава да кажеш, че си учил право и че "граждански арест" е юридически термин. "\nВ редица далеч по-цивилизовани от БГ държави citizen's arrest е юридически термин и ПРАКТИКА:\nВ НК са предвидени подобни възможности за арест, макар и под различна терминология.\nРейтинг: 1366 17:40, 15 апр 16 Весело\nДо коментар [#39] от "destino":"...Защо ли ми се струва, че глупостта е също един вид престъпление къс страната. .." На вас може да Ви се струва и че слънцето е черно на цвят- това си е Ваше субективни възприятие Обаче- какво е престъпление в Р. България казва САМО НК , а в НК не съществува престъплението "глупост"- Вие и Вашето лично мнение тук нямате думата Апропо- в държавата Ви по местопребиваване също си имате НК- Вие спазвате ли този закон и останалите й закони? Щото много двойни граждани уважават и спазват законите на държавата по местопребиваването си, но когато стане въпрос да спазват българските закони в България, все нещо не им харесвало в тях, все ги критикуват, все надменно се отнасят към българите в България и към българските закони...\nРейтинг: 516 17:42, 15 апр 16 Весело\nО, тигре, тигре - гониш ли бежанци.\nГониш ли бежанци, голям хайдук си ти.\nО, тигре, тигре - граница не вардиш ли.\nГраница не вардиш ли, не мож го вдигна ти.\nАааЪааЪаааЪа, опала - хайде борци, станете ни патриоти.\nРейтинг: 1370 17:42, 15 апр 16 Неутрално\n[quote#1:"zxp53317185"]Не е важно какъв цвят е котката - важното е да хваща мишки (в случая бежанци) ![/quote]\nТе такива котараци като него са изкарани като от калъп. Утре ако путкината армия премине Дунава тия ще определят бъдещето на държавата, а за такива полезни идиоти като теб ще е късно да съжаляват.\nРейтинг: 2613 17:43, 15 апр 16 Весело\nЕдни престъпници се занимават с други престъпници. Не се наемам да обясня на форумния интелекторат че е възможно и двете страни да са виновни.\nРейтинг: 1684 17:44, 15 апр 16 Неутрално\n[quote#14:"karabastun"]Но веднага пропагандата свърза и Динко с мутрите, постави на едно ниво бандити и патриоти, заобяснява как нахлуващите паразити имали право да нарушават границата [/quote]\nИменно това поставя под съмнение искреността на възмущението им, наличието на неприкрита тенденциозност и манипулациите, интензивността с която се извършват.\nСъвсем определено си прилича на организирана кампания, на кризисен PR след издънките с изнасилванията в Кьолн и атентатите в Париж и Брюксел. Скоростта с която беше извършено, синхрона в действията ме карат да мисля за предварително подготвено активно мероприятие, изчакван е удобен момент да бъде пуснато в действие.\nЦелта му е да се внедри в масовото съзнание отвращение към тези доброволци, като от единичен случай се изкарат че ВСИЧКИ са криминални престъпници. И най-важното, да се откажат хората от активни действия и самозащита, да се оставят в ръцете на МВР, само сигнал до 112... А там технологията е отработена, просто се замижава и нищо не се прави.\nМНОГО ги е страх хората да не им писне и да започнат сами да си решават проблема. Нямало било достатъчно полицаи ронят сълзи. Ето има доброволци, защо не сложите по един полицай на група от 4-5 доброволци и всичко ще е в рамките на закона? Мнозина от тях са минали през казармата, други са бивши военни и полицаи, защо не ги викнете в запас и така отрядите за самоотбрана ще получат статут?\nНЕ, нищо такова няма да направят. И обясних защо, искат хората да са безпомощни и зависими от милостта на властта, не да имат гордостта и смелостта да се борят с престъпниците. Защото днес ще се борят с криминалните престъпници но утре като видят успехът си могат да поискат да се борят и с престъпниците на власт.\nРейтинг: 1366 17:44, 15 апр 16 Неутрално\n[quote#48:"bellend"]В редица далеч по-цивилизовани от БГ държави [/quote] Не приемам това съждение! От къде идвате - от шериатска великоислямия ,ли? Това как ще ми го разтълкувате? "...В същото време според друга анкета, осъществена сред цялото население на страната, само 22% мислят по този начин. 39% от запитаните 1081 мюсюлмани казват, че "жените винаги трябва да се подчиняват, 31% смятат, че британските мъже мюсюлмани могат да имат повече от една жена, а 23% са за прилагане на шариата"..." Хубаво си вижте "цивилизованата" великобритания Хахахахаха\nРейтинг: 442 17:47, 15 апр 16 Неутрално\n[quote#49:"Логика"]Обаче- какво е престъпление в Р. България казва САМО НК[/quote]\nЩом си играем на закони, законът казва, че за пресичането на граница за търсене на убежище не се наказва.\nСамо и единственно органите на реда могат да установятдали е така, или не.\nПочти на всички е ясно, че заигравката с тези бандити (а замен като законопслушен гражданин) тези динковци са бандити, не е добре.\nНе разбирам, какво толкова спорите.\nРейтинг: 281 17:48, 15 апр 16 Неутрално\nВсеки случай е сам за себе си. Логиката като юрист трябва да го знае. Жалко, и аз имах приятни впечатления за човека, седящ зад този псевдоним.\nНе мога да намеря сега информацията какво прави Перата след клипчето. Обажда ли се на полицията? Остава ли да ги пази? Моля ви, мислете по-критично. Целта на този псевдопатриот няма нищо общо с родолюбската кауза, която представя, че защитава. Арестът му не би трябвало да е знак към нас, че гражданският арест е нещонезаконно, а че тези действия НЕ са граждански арест. Обикновено своеволие, както г-на е свикнал да действа.\nРейтинг: 964 17:49, 15 апр 16 Неутрално\nДа де, ама политиката в момента е такава, че трябва хората да им се приспи бдителността, че видите ли много е добре да се напълним със жмел..\nРейтинг: 1366 17:49, 15 апр 16 Неутрално\n[quote#53:"Fred"]Целта му е да се внедри в масовото съзнание отвращение към тези доброволци, като от единичен случай се изкарат че ВСИЧКИ са криминални престъпници. И най-важното, да се откажат хората от активни действия и самозащита, да се оставят в ръцете на МВР, само сигнал до 112... А там технологията е отработена, просто се замижава и нищо не се прави. [/quote]\nМного точно сте уловили основният проблем.\n+++++++++++++++++++++++++++++++++! Защото не само нелегални имигранти могат да се задържат, а и ВСЕКИ извършител на престъпление може да бъде задържан до идването на полицията- включително съдии, прокурори, полицаи!\nРейтинг: 607 17:49, 15 апр 16 Весело\nНедейте да спорите с дамата /предполагам/ под този ник. Безсмислено е\nРейтинг: 3780 17:50, 15 апр 16 Неутрално\nДо "Екипа на Дневник":\nДа бяхте сложили някоя друга затрогваща снимка!? Напр. възрастни жени го целуват на изпроводяк, или местния свещеник благославя със светена вода, целуват кръста, и т.н. Тая снимка с бинокъла е много "донбаска"..\nРейтинг: 1366 17:52, 15 апр 16 Неутрално\n[quote#56:"кака Сврака"]Арестът му не би трябвало да е знак към нас, че гражданският арест е нещонезаконно, а че тези действия НЕ са граждански арест.[/quote] Наложената МН е "домашен арест', но тя е ОБЖАЛВАНА- т.е.- има възможност да бъде обжалвана на по-горна инстанция и да бъде променена/ изменена от нея.\nРейтинг: 2613 17:52, 15 апр 16 Неутрално\nКолега, всичките Ви дипломи и целия Ви опит не струват и пукната пара пред форумния интелекторат. Същият, който дори е над Христос по отношение на християснтвото, че едва ли един обикновен човек, пък бил той и интелигентен, ще им бъде на нивото. Тука дори героите на Марвел биха изглеждали като страдащи от тежки физически и умствени увреждания.\nЗащото само една форумна нинджа може да победи друга форумна нинджа. Вейте спокойно бялото знаме - не отнемайте на хорицата поне в този виртуален свят да са някои и да ( Ви) бият по рейтинг.\nПо темата - това не са бежанци - бежанците бягат в първата съседна държава, която не е засегната от военния конфликт; това са икономически мигранти - търсят по-добри условия и социални мигранти - търсят да се уредят на социални помощи, с които да водят приличен живот - охолен в сравнение с живота на работещите в някои други държави по пътя на миграцията им.\nРейтинг: 879 17:52, 15 апр 16 Неутрално\n[quote#2:"Логика"] ФАКТА НА ИЗВЪРШВАНЕ НА ГРАЖДАНСКИЯТ АРЕСТ НА НЕЛЕГАЛНИТЕ ИМИГРАНТИ[/quote]\nВсе пак, трябва да се определи дали е имигрант или бежанец. Защото както горе се описва, бежанците никой няма право да ги арестува, когато са минали през границата.\nДоколкото съм чувал, в Афганистан се води война, а избягалите от там няма как да бъдат имигранти.\nИ не съм сигурен, че според международното право, бежанците имат право на убежище единствено в съседни държави. Това лесно се доказва - съществуват чеченци, които са получили убежище във Великобротания.\nРейтинг: 1366 17:54, 15 апр 16 Весело\n[quote#55:"destino"]законът казва, че за пресичането на граница за търсене на убежище не се наказва. [/quote]\nХа- лицата НЕ СА поискали убежище в България! Те не са депозирали писмена молба в този смисъл в полицията , не са дали обяснение защо са пресекли нелегално границата\nРейтинг: 486 17:55, 15 апр 16 Неутрално\n"В редица далеч по-цивилизовани от БГ държави - цитат на коментар #48 от “bellend”\nНе приемам това съждение! От къде идвате - от шериатска великоислямия ,ли?"\nВ списъка на страни, доста преди БГ дефинирали и прилагащи citizen's arrest, като потенциална "шериатска великоислямия" фигурира единствено Турция.\nПо-цивилизовани: с смисъл че далеч преди БГ са достигнали до разделение на власти, създали са съответните на това разделение институции и имат някаква форма на това, което се нарича "гражданско общество".\nРейтинг: 442 17:57, 15 апр 16 Весело\nПожелавам ви приятна петъчна вечер. Времето е отлично, не си хабете уикенда със сухи членове. С други може.\nРазкършете се малко, бъдете оптимистка, с удоволствие бих ви посветил в дълбокия свят на закона, но уви... ще си остане само мечта. Чао!\nРейтинг: 2613 17:57, 15 апр 16 Весело\nТе са привърженици на старите християнски догми - дето жената е слугиня в дома, четенето е забранено дори и на Библията - Тя се чете само от чоузън уани годлайк персони. Така де - това ново християн-либерално-толерантно течение е стъпка в грешната посока - друго си е олд бът голд крисчън сейнт инквизишън петриаркхал рулз.\nРейтинг: 1366 17:57, 15 апр 16 Весело\n[quote#63:"Отнесен"]Все пак, трябва да се определи дали е имигрант или бежанец.[/quote] Вие знаете ли как става това определяне и кой как, защо и по какъв начин го прави?\nВашият любим бхк ей тук дава едни указания на чужденците- странно- но тези указания 1000% отговарят на българските закони / Вижте тук последното изречение : http://www.asylum.bg/bg/bg-2/bg2-1\nРейтинг: 583 17:58, 15 апр 16 Неутрално\nЗабранено ли е вече нещата да се наричат с истинските им имена? Това най-вероятно са мутри. Но отсреща идват хора които не бягат от война. В Турция няма война. Те си търсят по-спокойно местенце, където няма нужда да работят, а всичко им е подсигурено. След като не бягат от война, са обикновени нарушители на границата и трябва да се третират като такива. Мисля, че е дълг на всеки българин да брани територията си.\nРейтинг: 485 17:58, 15 апр 16 Весело\nНезнам аз на какво ниво разсъждавам - самооценката би била неуместна, но според мен Вие разсъждавате на ниво Перата и Динко, язък за специализираното Ви юридическо образование...\nРейтинг: 1366 17:59, 15 апр 16 Весело\n[quote#66:"destino"] Времето е отлично, не си хабете уикенда със сухи членове[/quote] Хайде сега- не ми ставайте тютор на времето ми Употребете, както желаете, петъчният следобяд Лек ден\nРейтинг: 957 18:00, 15 апр 16 Неутрално\nеми а и ти заминавай на границата\nДа ги пазиш "бежанците "\nРейтинг: 1366 18:01, 15 апр 16 Весело\nДо коментар [#70] от "NicK": "...Незнам аз на какво ниво разсъждавам.." Ами като се има предвид слятото изписване на думите "Не знам", което не е грешка на клавиатурата и аз не мога да Ви сложа в точно определена интелектуална рамка\nРейтинг: 2613 18:03, 15 апр 16 Весело\nПресичането на граница за търсене на убежище на СЪСЕДНА държава не е нарушение. Знам че още има патриотари, дето цирикат "България на три морета" , "Македония е българска земя" и т.н. - ама да имаме претенции да граничим със Сирия - това си е пример за глупост.\nРейтинг: 442 18:03, 15 апр 16 Весело\nО, това е интересно, тютор и ученичка....\nЩе поостана тук още 5 минутки ... почвам да фантазирам за вечерта.\nРейтинг: 988 18:03, 15 апр 16 Неутрално\n[quote#51:"Yard"]Дунава тия ще определят бъдещето на държавата, а за такива полезни идиоти като теб ще е късно да съжаляват.[/quote]\nАз ако съм полезният идиот, ти ще си безполезният такъв! Докато чакате Путин да дойде през Дунава, Ердоган че ти е направил чудо откъм долната част на гърба. Бъди сигурен че това тепърва предстои.\nРейтинг: 879 18:03, 15 апр 16 Неутрално\nОпитвате се да ме измамите? Много нахално от ваша страна!\nПри положение, че обсъждаме БЕЖАНЦИ, вие ми "доказвате" някакви други неща с текстове за имигранти?\nХайде опитайте пак, давам ви втори шанс.\nП.П Добре, че не са слушали такива като вас, които преди век са настоявали, че е нужно да трепим арменците, пресичащи нашите граници.\nРейтинг: 607 18:04, 15 апр 16 Неутрално\nХристос е приемал жените като равни и призовавал всички да четат/слушат Божието слово, но.....не става само с ядене/свински опашки/, трябва и акъл .\nСитуацията се превръща в тероризмът мьи е много по-добър от тероризмът тьи...нали сме родени в държава с официална религия християнство, значи всичко ни е позволено, но не и на "мръсните" мюсюлмани...\nРейтинг: 442 18:07, 15 апр 16 Разстроено\n[quote#74:"Deaddark"]Пресичането на граница за търсене на убежище на СЪСЕДНА държава не е нарушение. [/quote]\nНещата са много сложни, в Сирия трагедията няма свършване.\nИ на мен не ми харесва ситуацията, но все пак трябва да си останем хора, а не простаци, като тези динковци.\nСпоред мен, това не подлежи на обсъждане, макар за съжаление да го правим и по форумите да се пишат много некрасиви неща за тези хора.\nРейтинг: 485 18:07, 15 апр 16 Весело\nНаправо ме разстреляхте, разбихте аргумента ми на пух и прах - логиката възтържествува (ще си позволя да посоча двойното значение на "логика възтържествува", понеже най-вероятно ще го пропуснете иначе..)\nРейтинг: 2613 18:08, 15 апр 16 Неутрално\nДо коментар [#56] от "кака Сврака":\nТочно така е, Колега - гражданският арест е законен, но това, извършено от Перата, не е граждански арест и не е законно.\nПример давам - едно е да задържиш крадец и да го обезвредиш, друго е да го малтретираш излишно, след като вече си го обезвредил - то и за обезвреждането си има правила - не може да простреляш човек, който бяга невъоръжен, само защото е извършил нарушение от типа малка кражба. Тук съм юридически некомпетентен, но не всичко е черно и бяло и си има правила и закони за съответните ситуации.\nРейтинг: 893 18:08, 15 апр 16 Весело\nи ако нова не го вземат в вип биг брадър ,недялко да го грабва в неговата телевизия ,да му даде да води някое патриотично предаване ...момчето заслужава !\nРейтинг: 1370 18:08, 15 апр 16 Неутрално\nДа бе, ясно, Турция всеки момент ще ни нападне, пък добрата Русия няма да ни помогне, щото се скарахме неблагодарно с нея заради Фашингтон и Еврогейския съюз. Чувал съм ги тия глупости. На селяндурите с остриганите глави и анцузите за сватба сигурно вървят.\nРейтинг: 435 18:11, 15 апр 16 Неутрално\nЛогика, никого не може да убедите!\nНе се хабете! Има достатъчно много хора, които Ви разбират и ценят!\nНай-гадното е, че тези "съчувстващи" безродници живеят със самомнението, че "ДОБРИТЕ" и "ПРАВИЛНИТЕ" думи са тяхна собственост!\nЕзикът на който говорят е български, но не и мислите!\nЗа такива като тях с тревога и отвращение написах:\nДа оцелеем ни предричат\nи в бъдещето - чудеса!\nНо тез, след нас, ще са различни -\nпак "българи" ще се наричат,\nно няма българи да са!\nРейтинг: 1366 18:11, 15 апр 16 Неутрално\nДо коментар [#77] от "Отнесен":"...При положение, че обсъждаме БЕЖАНЦИ, вие ми "доказвате" някакви други неща с текстове за имигранти? .." Има ПРАВНИ ПРОЦЕДУРИ, ОПРЕДЕЛЯЩИ НА КОЕ ЛИЦЕ може или не се предоставя статут на бежанец До момента на получаване на статут на бежанец, едно лице има статута "кандидат за статут", НО САМО АКО Е ПОИСКАЛ УБЕЖИЩЕ ОТ БЪЛГАРИЯ.Ако иска просто "да премине" през България, това НЕ Е искане на убежище, а лицето си е най- обикновен нелегален имигрант.\nВижте тук чл.4 ал.2 и ал.5, чл.5, чл.13 ал.1 т.12 и т.13 от ЗУБ\nРейтинг: 3780 18:11, 15 апр 16 Неутрално\n[quote#62:"Deaddark"]Колега, всичките Ви дипломи и целия Ви опит не струват и пукната пара пред форумния интелекторат. [/quote]\nНе искам да обиждам др. Логика, но тя се опитва да действа като последна инстанция. В правораздаването има винаги 2 страни и 2 позиции, а при нея виждам само нейната. На мен също не ми харесват тези готовановци, но трябва много да внимаваме кого толерираме, как реагираме, все пак сме страна по всякакви международни спогодби.\nРейтинг: 988 18:13, 15 апр 16 Неутрално\n[quote#83:"Yard"]До коментар [#76] от "zxp53317185":\nДа бе, ясно, Турция всеки момент ще ни нападне, пък добрата Русия няма да ни помогне, щото се скарахме неблагодарно с нея заради Фашингтон и Еврогейския съюз. Чувал съм ги тия глупости. На селяндурите с остриганите глави и анцузите за сватба сигурно вървят. [/quote]\nГледай Армения и се сещай за България. Никой няма да ни помогне освен нас самите, не се опитвай да ме изкараш русофил, понеже не ме познаваш и си в грешка. Разсъждаваш по ченгеджийски - изкарваш си хипотеза и си я следваш. Ердоган ще се опита да си вкара главорезите ислямисти преди да го свалят от власт и е много важно да успеем да реагираме навреме и да го пресечем в зародиш.\nРейтинг: 435 18:14, 15 апр 16 Неутрално\n"Бежанци" - глупости!\nРейтинг: 1366 18:15, 15 апр 16 Неутрално\n[quote#84:"Консерватор"]Езикът на който говорят е български, но не и мислите![/quote] Защото 3/4ти от тях са с двойно гражданство и изпитват високомерие към нас- българите, живеещи постоянно в България. Има разбира се, и кривозащитници / симпатизанти/ доброволци към правозащитни НПО-та/. Знам, че не мога да ги убедя- особено ако са материално стимулирани с цел недопускане да бъдат убедени. Но пиша, защото другите граждани трябва да познават правата си, за да не могат разни доморасли политици и политикани да ги манипулират.\nРейтинг: 496 18:15, 15 апр 16 Неутрално\nХм, само на мен ли ми се струва странно и съмнително да си поканиш гости, само мъже, вкъщи и да се снимате прегърнати по голи цицки? Пък после нека пишат, че защитават жените и вярата!\nРейтинг: 1366 18:16, 15 апр 16 Неутрално\nДо коментар [#88] от "Консерватор": Дори и термина "мигранти" не е юридически- никъде не присъства в международното бежанско право. Този термин е политически и е взаимстван от речниковият фонд на меркел...\nРейтинг: 2613 18:17, 15 апр 16 Неутрално\nДо коментар [#78] от "newgenerations":\nПо-горе съм посочил, че у този форум (а и другаде у нас), има много по-големи християни от Христос - така че не е важно Той какво е казал, важно е ТЕ какво казват. Не ми се дават примери - сигурен съм, че Вие знаете достатъчно.\nБългария е ПРАВОВА държава - не е християнска, нито православна, нито дори религиозна от смесен тип. Но тука е така - правилата са за баламите, ТЕрикатите са над тея неща.\nРейтинг: 392 18:20, 15 апр 16 Неутрално\n[quote#4:"Beyond"]"Файрлуд Бийч Аш Олк"[/quote]\nТранслитерация от оркски.\nРейтинг: 893 18:20, 15 апр 16 Весело\nлогика си намери най после другарче в консерватор ,вързвате се като тубе и кащи\nРейтинг: 1366 18:23, 15 апр 16 Весело\nЕ тва като не работи правосъдието е така, тоя що не е в затвора за постоянно ... не е ясно ...\nРейтинг: 4251 18:24, 15 апр 16 Неутрално\n[quote#2:"Логика"]Ако ще да е БИЛ убиец, ПАК НЕ Е ИЗВЪРШИЛ ПРЕСТЪПЛЕНИЕ С ФАКТА НА ИЗВЪРШВАНЕ НА ГРАЖДАНСКИЯТ АРЕСТ НА НЕЛЕГАЛНИТЕ ИМИГРАНТИ! Това е положението! [/quote]\nИма едно престъпление\nчл.142 от НК\nПодробна лекцийка по тази тема,\nкоято хубаво обяснява за какво иде реч.\nКазваш,"ако ще да е бил и убиец"\nЗначи,ако видя някой,че убива\nи на свой ред аз го убия,значи\nне върша престъпление ?!?!?!\nТова ли искаш да ни кажеш ?!?!\nНяма да успееш в качеството\nси на адвокат да постигнеш оправдаването\nна извършителя на такова нещо.\nНяма да можеш да го направиш\nГарантирам ти го това.\nВизирам и ОТВЛИЧАНЕТО,\nи ПРОТИВОЗАКОННОТО ЛИШАВАНЕ\nОТ СВОБОДА, и самоуправното\nАми ако ей тъй превантивно\nти турим свинската опашчица\nпо подозрение,че си извършител\nна престъплението джебчийска кражба ?!\nАма не си била ти ?!\nИзвинявай,ама я първо свинската опашка,\nза да не офейкаш,пък после ще тънчим\nнещата кой кво е правил.......\nРейтинг: 435 18:24, 15 апр 16 Неутрално\n[quote#62:"Deaddark"]По темата - това не са бежанци - бежанците бягат в първата съседна държава, която не е засегната от военния конфликт; това са икономически мигранти - търсят по-добри условия и социални мигранти - търсят да се уредят на социални помощи, с които да водят приличен живот - охолен в сравнение с живота на работещите в някои други държави по пътя на миграцията им. [/quote]\n[quote#63:"Отнесен"]Доколкото съм чувал, в Афганистан се води война, а избягалите от там няма как да бъдат имигранти. [/quote]\nДодето мъдрите се намъдруват, лудите ще си лудуват!\nРейтинг: 8064 18:24, 15 апр 16 Неутрално\nНякак не мога да ги приема тези момчета за герои и патриоти. От тях лъха на омраза ,насилие и жестокост. С това не оправдавам имигрантите.Техните действия също трябва да се преследват от закона.\nРейтинг: 2613 18:25, 15 апр 16 Неутрално\nДо коментар [#79] от "destino":\nСъгласен съм, но тези хора могат да поискат официална помощ или поне да минат през България необезпокоявани. Ако не може да им се помогне с нещо, няма да им се пречи. А те минават чрез извършване на престъпление - неофициално и скрито преминават през нас - като трафиканти, контрабандисти и прочие - това е наказуемо у нас и в ЕС, че и в целия развит свят. Колко му е да се обадят на КПП-то, да напишат една молба за преминаване и да ги проверят, че са чисти. Не се говори много по медиите - но има много избягали от Сирия с лични документи, които са се уредили да работят в Германия, Англия, Франция и т.н. - хората пробвали, проверили ги че не са престъпници, дали им шанс, от който са се възползвали. Не става да се опитваме да се мамим взаимно - всички сме хора - и докато има такива нелегално преминаващи (престъпници), ще има и такива като Динко и Перата - нелегално арестуващи (също престъпници), както и бездействащи и невършещи си работата органи на властта (и те са престъпници).\nРейтинг: 485 18:29, 15 апр 16 Весело\nПри Логика, логика не търсете...


Любовно CV - защо не? Ако използвате сайтове за запознанства, със сигурност се чудите как бихте могли да подобрите профила си. Много хора в Интернет пространството започнаха да съставят "любовно CV", което според тях помага да открият слабостите си по-бързо, да подчертаят добрите си страни...\nСексът при дамите 50+ Ако се притеснявате, че пламъчето на страстта ще угасне с напредването на възрастта, недейте. Учени запитаха дамите над 50-годишна възраст как е сексът и с приятна изненада откриха, че жените могат да водят все така динамичен сексуален живот както на 20 години, така и на...\nСлед 355 000 мъже е време за пенсия! Смятаните за най-старите проститутки в Амстердам, близначките Луис и Мартина Фокенс наскоро решиха да се оттеглят от бизнеса след повече от 50 години секс и след като през ръцете им са минали общо 355 000 мъже по тяхно твърдение! Двете жени започнали да се занимават с...\nПолучават ли мъжете множествени оргазми? Отдавна е станало ясно, че женски множествен оргазъм съществува, но експертите сега се питат дали това явление се среща и при силния пол. Добрата новина за господата е, че върховното удоволствие е напълно постижимо, разбира се с малко тренировки и поназнайване на основната...\nЗащо забраната за порното в Европа няма да промени нищо На 12ти март се очаква Евросъюзът да гласува доклад "За" забраняването на всякакви порнографски материали. Идеята на политиците е да елиминират сексистките предразсъдъци по отношение на жените. Според много специалисти в областта обаче порното далеч не подклажда...\nУниверситетски секс семинари Американският университет от световна класа Йейл наскоро организира серия секс семинари и разпита участниците за сексуалните им фантазии. Част от студентите признали, че са правили секс за пари, много от тях си падат по садо-мазо, а най-скандалното разкритие за тези...\nДевствената кукла Валентина Бихте ли похарчили $100 000 за секс за една нощ? Оказва се, че ентусиасти има бол, още повече когато става въпрос за "отнемане на девствеността" на бразилската секс кукла Валентина. Онлайн секс шоп в Бразилия започнал наддаване в Интернет с идеята на продаде...\nПорно/спортната звезда Лея Лексис Родена е на 18ти февруари 1988 на брега на Черно море - в Констанца, Румъния. Лексис започва да тренира гимнастика на 4 годишна възраст и се запалва по спорта адски много. За жалост получава травма на 14 години и напуска спортната зала. До онзи момент вече била спечелила 5...\nКакво крият китовете в устата си? Александър Уерт, анатомист и биолог, наскоро попаднал на странен орган в устата на гренландски китове. Оказва се, че откритието структурно и биологично много наподобява пенис! Очаква се скоро да бъде публикувана научна статия по темата в различни списания по...\nЗащо мастурбацията е полезна за здравето? Мастурбацията, освен че спомага и подобрява оргазмите, оцветява сексуалния ни живот в нови краски и според учени - е полезна за здравето! Тук ще разберете няколко от причините защо трябва по-честичко да се самозадоволяваме. Оказва се, че хората които редовно мастурбират...\nКога и как се появяват вибраторите за пръв път От медицински устройства до "лични масажори", вибраторите крият богата история. Днес ги свързваме само и единствено със секса, но в миналото подобно приложение не било обмисляно изобщо. През 19ти век вибриращите машинки били достъпни само за медицински персонал и...\nВредно ли е обрязването? Защо толкова много общества, в които мъжете заемат доминиращата роля прилагат тази хирургическа намеса стотици години ако премахването на парченцето кожичка е вредно? Оказва се, че всъщност мъжкото обрязване е повече от полезно. Специалисти от Световната Здравна...\nButt plug Matrioshka Grand Duke Vlady Big Stuff Vibe 7.5 Inch Комплект жартиерна рокля и прашка Сутиен с предно закопчаване и дантелен гръб, в цвят сметана Wooden bridle gag with leather straps Bondage safety scissors JO 9volt arousing tingling serum Пастиси - сърца Черно боди с мотив на рози StrongToy, Stronic Zwei, jeans blue Masturbator The Cheerleader Beginners Handcuffs Ръкавици с черепи, без пръсти Butt plug heart Icicles No.75 Запалка Монахиня


На 23 февруари...\n†10 февруари по църковния календар - Св. свещеномъченик Харалампий, епископ Магнезийски, св. мъченици Порфирий, Ваптос и другите пострадали с тях. Св. мъченици Енната, Валентина и Павла. Св. преподобни Прохор, Печерски чудотворец Прочети повече\n1823г. е роден Найден Геров Прочети повече\n1867г. е роден генерал-лейтенант Кръстю Златарев Прочети повече\nпечат 15.07.2013 г. / 23:21:45\n29.07 по еретическия, †16 юли по църковния - Св. мъченик Йоан Търновски († 1822). Св. свещеномъченик Атиноген и десетте му ученици. Св. мъченица Юлия девица. Св. мъченик Павел и с него св. мъченици Алевтина и Хиония. Св. мъченик Антиох\nСтрадание на свети свещеномъченик Атиноген и десетте му ученици\nПо времето на нечестивия римски император Диоклетиан имало жестоко гонение срещу християните и всички, живеещи богоугодно, се намирали в беда. Навсякъде било неспокойно. Поради страх от императора мнозина предавали близките си на смърт: баща - сина си, брат - брат си, роднина - роднината си. В арменския град Севастия пристигнал един управител на име Филомарх. Като събрал много идолски жреци, той им заповядал да принесат жертви на скверните си богове, с венци на главите, тържествено и с веселие, под звуците на тръби и кимвали, със свирня на гусли и пищялки. А самият той, като седнал на съдилището пред народа, заповядал на глашатая силно да вика следното:\n- Граждани и всички знатни хора, подчинете се на царската заповед, елате и принесете жертви на боговете!\nИ колкото хора имало, всички отвърнали:\n- Ние сме християни и няма да се поклоним на идолите!\nТогава мъчителят заповядал на войниците да ги бият и мнозина умрели за Христа и приели небесни венци. След това началникът на отряд войници - Николай, отишъл при мъчителя и му казал:\n- Господин управител! Тук има един човек, на име Атиноген, християнски епископ, който обръща всички към своята вяра. Той живее в село Пидахтон.\n- Управителят веднага изпратил войници да го хванат. Свети Атиноген живеел в малък манастир на уединено място близо до селото, в който, заедно с десет свои ученици, пребивавал в пост и молитви. Войниците отишли в манастира, но не намерили светия епископ: той бил заминал някъде. Тогава те вързали учениците му и ги отвели в Севастия. Управителят заповядал да ги отведат в тъмницата, да ги оковат във вериги и строго да ги пазят. А на войниците казал:\n- Намерете ми техния учител!\nВойниците тръгнали навсякъде да търсят Атиноген. А Божият мъж, като се върнал в манастира и като не намерил братята си, влязъл в молитвения храм и като гледал през сълзи към стоящия там честен кръст, казал:\n- Къде са братята ми, които Ти връчих? Кой ще извършва заедно с мен обичайните молитви към Бога? Къде са прекрасните маслинови клонки? Какво е станало с тях? Не знам!\nСветецът дълбоко скърбял. Като излязъл от манастира, той обикалял около него, като се чудел и недоумявал къде са отишли те. И ето, към него притичал един елен, който неотдавна бил нахранил с ръцете си, и започнал да се умилква около него и да ближе ръцете му. После той срещнал един познат човек, който го попитал:\n- Къде беше, Светейши Владико, когато хванаха твоите ученици? Управителят изпрати за тях войници, заповяда да ги вържат и да ги отведат в града, за да ги изтезават.\nКато чул това, светецът се зарадвал и като погледнал към небето, казал:\n- Благодаря Ти, Господи Иисусе Христе, че Си призовал достойните Си раби в Царството Небесно!\nКато отпратил елена в гората, той тръгнал към град Севастия при учениците си. Като отишъл при градския съдия, той започнал да говори високо:\n- Мъчителю, защо ме ограби, като опустоши църквата ми? Нека Бог види злото дело, извършено от теб, и нека изпрати гнева Си върху тебе!\nВ същия миг войниците хванали светеца и го завели при управителя, като казали:\n- Ето Атиноген, когото ти заповяда да търсим, той много оскърбява твоя светлост.\nУправителят веднага заповядал да го хвърлят в тъмницата, в която били затворени заради Христа неговите братя. Като видял братята си, светецът много се зарадвал и им казал:\n- Мир вам! Христовата благодат да бъде с вас, деца мои! Вие се оказахте угодни на Бога и затова Той ви покани на небесен обяд! Бъдете твърди, не се бойте от изкушенията на мъчителя; утре Бог ще ви помогне да извършите подвига си и заедно с ангелите и с ликовете на светиите ще влезете в райската радост и във веселие вечно ще славите небесния Владика!\nНа следващия ден мъчителят седнал на съдийския престол и заповядал да доведат при него Атиноген и десетте му ученици. Той им казал:\n- Принесете жертва на боговете съгласно императорската заповед. А ако не се подчините, ще ви измъчвам жестоко и ще отнема живота ви, както погубих упорстващите преди вас: от зла смърт умряха злите.\nА свети Атиноген му отговорил:\n- Мъчителю, тези, които ти наричаш мъртви, не са загинали, но заедно с ангелите ликуват на небесата.\n- Не ме бави, Атиноген, а по-скоро ме послушай и заедно с другарите си принеси жертва на боговете, за да не загинете от лоша смърт.\nСветецът отвърнал на управителя:\n- Баззаконни мъчителю, безсрамен и скверен! Няма да ни изплашиш със заплахите си, прави каквото искаш: ние сме готови да търпим всичко заради нашия Бог.\nТогава мъчителят се разгневил и заповядал да окачат десетте ученици на Атиноген голи на един дъб, да ги бият жестоко и да стържат телата им с железни гребени. А те, като страдали, казвали:\n- Ние сме готови да получим рани заради безсмъртния Христос. Няма да се отречем от Теб, Владико, Боже наш!\nМъчителят, като видял тяхното мъжество и търпение, непреодолимо от никакви мъки, заповядал да ги посекат с меч. И светците починали в доброто изповядване и със слава преминали в райските селения. След избиването на светите десет мъченици, управителят се обърнал към светия епископ Атиноген с думите:\n- Къде е твоят Христос, Когото ти наричаш Бог? Защо Той не дойде тук и не избави твоите ученици от ръцете ми?\nСлед тези думи управителят заповядал да окачат и него гол на дървото и да го бият. А светецът, докато го биели, казвал:\n- Слава на Тебе, Боже, че ме удостои да страдам заради Твоето име!\nТогава управителят заповядал да го свалят от дървото и отново да го бият жестоко по ребрата, а светецът възкликнал, обръщайки се към Бога:\n- На Тебе, Господи, се уповах, спаси ме по Твоята милост!\nИ към него дошъл божествен глас:\n- Дерзай, избранико Мой! Аз, твоят Бог, Който те пази, съм с теб!\nТози глас бил чут не само от светеца, но и от слугите, които го изтезавали. Те били обзети от страх и не можели повече да измъчват Божия човек, тъй като ръцете им се вцепенили. Един от приятелите на управителя, на име Филип, който седял до него, му казал:\n- Не ти ли казвах по-рано, че християните са магьосници? Погуби и този по-скоро, за да не се съблазнят и тия, които го гледат.\nУправителят веднага дал заповед да умъртвят мъченика с меч, а светецът казал на мъчителя:\n- Моля те, управителю, заповядай да ме отведат в моя манастир и там да ме умъртвят.\nУправителят изпълнил молбата му.\nДокато водели светеца към манастира, той пеел стихове от Давидовите псалми и се радвал, че скоро ще се раздели с тялото си и ще отиде при Господа. Когато бил вече близо до манастира, еленът, за който се грижел, излязъл от гората и сякаш се поклонил в нозете на светеца. А той казал:\n- Ти се лиши от братята си, а сега се лишаваш и от този, който те хранеше. Нека Вечният Бог да не предава теб и чедата ти в ръцете на ловците, но потомството ти да идва тук в наша чест за заколение и за храна, за слава Божия на тези, които ще идват да честват нашата памет.\nЕленът паднал в нозете на светеца, а той, като го осенил с кръстния знак, казал:\n- Иди с мир в пустинята!\nКато влязъл в манастира, свети Атиноген се помолил на Бога така:\n- Господи, Боже мой! Приеми с мир душата ми и ме удостой да бъда заедно с моите братя, за да славим заедно Твоето пресвято име във вечни векове. Дай, Господи, вечното Си благословение на всички, почитащи с любов моята памет, на всички, които Ти се молят, споменавайки моето име; яви им Твоята благодат и им изпращай бърза помощ във всяка тяхна нужда.\nПо време на молитвата му се чул глас от небето:\n- Днес ще бъдеш в рая с Мен и със своите ученици и всичките ти молби ще бъдат изпълнени!\nКато чул този глас, мъченикът много се зарадвал и с весело сърце подложил главата си под меча. Отсекли главата му и така той починал в Господа. Вярващите погребали честното му тяло и всяка година в деня на кончината му се събирали на това място, за да честват тържествено неговата памет. И ставало дивно чудо: еленът, когото светецът хранел и с благословение отпуснал в гората, идвал според заповедта му на празника и водел със себе си малките си. Като ги оставял, той се връщал в планината и никой не му пречел. Еленът правел това всяка година: идвал на празника и водел своето чедо, което заколвали и изяждали в памет и чест на светия мъченик епископ Атиноген и на десетте му ученици, за слава на Христос, нашия Бог, прославян с Отца и Светия Дух сега и в безкрайните векове. Амин.\nСвященный Богу Афиноген, в жертве служитель,/ священное ученик своих принесе Христу заколение,/ пастырь со словесными овцами иде в Небесную ограду,/ победив сверепеющия неверием языки. / Мученик Твоих молитвами, Христе Боже,/ спаси стадо Твое от волков, губящих е.\nВладычню речению последовав, яко пастырь изрядный душу твою положил еси за Христовы овцы, священномучениче Афиногене: сего ради восхваляем тя, и с тобою десятицу ученик твоих, иже пострадаша, страхом Божиим и твоим учением наставляеми. Тем угодивших Владыка венча вас живоначальною десницею, Егоже о всех нас молите.\n(Последвал словата на Владиката, като изряден пастир си положил душата си за Христовите овци, свещеномъчениче Атиногене; затова възхваляваме теб и десетимата твои ученици, които пострадаха, наставлявани от страха Божий и от твоите поучения. Така угодили на Владиката, Той ви увенча с животворящата Си десница: Него молете за всички нас.)\nСтрадание на светата мъченица Юлия\nКогато персите превзели известния африкански град Картаген и отвели много от жителите му в плен, заедно с другите пленници било взето и едно малко момиче, за което ще говорим - блажената Юлия, дъщеря на един знатен човек, на име Аналсон. Тя била отведена в палестинска Сирия и продадена в робство на един търговец, нечестив езичник. Въпреки че живеело при безбожен господар, момичето твърдо се придържало към светата вяра в Христа, в която се родило, и към благочестивите християнски обичаи, които усвоило от най-ранна възраст - често се молело и постело. Като станала девойка, тя старателно се пазела в чистота, живеела целомъдрено и в строго въздържание и служела вярно на своя господар, по думите на апостола в простота на сърцето не само за очи като човекоугодници, но като пред Божиите очи; тя изпълнявала с благоразумие всички възложени работи, които не противоречали на Бога и на целомъдрения живот, и никой не можел да я принуди да извърши нещо противно на това. Господарят усилено я принуждавал да се отрече от Христа и я уговарял да заживее нечестиво според техните езически обичаи, но с никакви заплахи не било възможно да я склони към това, защото тя била готова по-скоро да умре, отколкото да се отрече от Христа или да загуби своето целомъдрие. Господарят вече бил готов да я погуби, но като виждал, че служи вярно и работи усърдно, я пощадил и се удивлявал на нейния добър нрав, кротост, смирение и строго постничество. Той виждал, че тя постела всеки ден, освен в съботите и неделите, а свободното от работа време прекарвала не в празност и покой, а или в топли молитви към Бога, или в четене на книги, на което била научена от ранно детство. Спяла рядко, дори и през нощта. На външен вид тя била винаги бледа, суха, изнурена от трудове и въздържание. Господарят много се удивлявал на това, но като виждал, че тя постъпва винаги по този начин, започнал да я съжалява, да я обича и уважава: Бог, като пазел бащински Своята угодница, света Юлия, преклонил жестокото сърце на безбожния човек да изпита милост към нея. Тя вече била над двадесетгодишна, когато господарят, който бил търговец, намислил да отплава с много товари до Галия. Той взел със себе си и вярната си робиня Юлия, тъй като виждал, че под нейния надзор имуществото му се увеличава: заради нея Бог благословил дома на този търговец (както някога в Египет - дома на Потифар, заради Иосиф). Поради това, заедно с богатите си товари, той взел със себе си и своята, или по-скоро, Христовата рабиня, която била по-скъпоценна от всякакъв товар и отплавал. Той спрял на остров Корсика, покрай който минавал пътят му. Въпреки че на този остров имало и християнски градове, се срещали и немалко езичници, и когато търговецът спрял на острова, близо до пристанището забелязал тълпа от свои едноверци, които чествали някакъв езически празник и принасяли жертви на бесовете. Той отишъл там с всичките си слуги, купил угоен бик, принесъл заедно с езичниците скверна жертва и всички започнали да ядат, да пият и да се веселят. А света Юлия останала на кораба и от дълбините на сърцето си въздишала и плачела, като скърбяла за заблудата и гибелта на тези хора.\nЕдин човек от това сборище се качил на кораба, видял Юлия - плачеща и въздишаща девица, разбрал, че е християнка, отишъл и тайно казал на началника на това сборище, който ръководел жертвоприношенията:\n- На кораба има девойка, която хули нашите богове и ни осъжда за това, че им принасяме жертви.\nНачалникът на това нечестиво сборище веднага попитал палестинския търговец:\n- Защо не дойдоха всичките ти хора от кораба на нашия празник и на жертвоприношението?\nНа отговора на търговеца, че всички са дошли, началникът възразил:\n- Чувам, че на твоя кораб има някаква девойка, която ругае и хули нашите богове\n- Ти говориш за моята робиня? По никакъв начин не мога да я отклоня от християнската заблуда и да я склоня към нашата вяра, нито с ласки, нито със заплахи. И ако тя не ми беше вярна и не беше толкова усърдна в работата, отдавна щях да я погубя с различни мъчения.\nНачалникът му казал:\n- Принуди я сега да се поклони заедно с нас на боговете и да вземе участие в жертвоприношението или аз ще ти дам четири свои робини вместо нея, или пък ще ти я платя с пари, само ми я дай и аз ще я принудя да се поклони на нашите богове.\n- Казах ти, че е невъзможно да я принудиш да направи това, защото тя по-скоро ще предпочете да умре, отколкото да се отрече от вярата си. И да ти я продам не може: дори и да ми дадеш за нея цялото си имущество, и то не би могло да се сравни с нейното служене; наистина, тя е много вярна и имотът ми се увеличава в ръцете ѝ. Затова съм ѝ поверил всичко.\nА началникът на сборището, като се посъветвал тайно със своите хора, организирал заради гостите още по-голямо пиршество и силно упоил с вино търговеца - господар на Юлия. Като се напил, той заспал дълбоко. Заспали от виното и всички, които били с него. Тогава нечестивите езичници от острова се качили на кораба, свалили света Юлия и я завели при своя началник. Началникът казал:\n- Девойко, принеси жертва на боговете. Аз ще платя за теб откуп на господаря ти, какъвто той поиска, и ще те пусна на свобода.\n- Моята свобода е в това, да служа на Христос, на Когото служа всеки ден с чиста съвест; а от вашата заблуда се гнуся!\nТогава началникът зяповядал да я бият по лицето. Мъченицата казала:\n- Ако моят Господ Иисус Христос претърпя заради мен удари по бузата и заплюване в лицето, нима аз няма да изтърпя същото заради Него! Нека ме бият заради Него по бузите, а вместо заплюване, нека сълзи да текат по лицето ми!\nМъчителят заповядал да я влачат за косите, да я съблекат гола и да я бият жестоко по цялото тяло. А мъченицата, докато я биели, казала със силен глас:\n- Изповядвам Този, Когото са били заради мен! Моят Владика е претърпял трънен венец и разпъване на кръст. Нека и аз, Неговата рабиня, бъда участничка и подражателка на Неговите страдания, за да се прославя и аз с Него в Неговото Царство!\nПосле мъчителят заповядал да отрежат девическите гърди; а тя понасяла мъжествено всички тези жестоки мъчения заради любовта си към Христа. Мъчителят, като искал по-бързо да я погуби, докато не се е събудил господарят, заповядал набързо да направят кръст и да разпънат на него мъченицата, както някога иудеите разпънали Христа.\nИ света Юлия в страданието си заради Христа се уподобила на Самия разпнат Христос, нашия Господ, като била удостоена да бъде разпъната на кръст заради Него.\nКогато тя висяла на кръста и вече била близо до смъртта, господарят се пробудил и щом я видял разпъната, огромна жалост изпълнила сърцето му, но с нищо не можел да помогне: Христовата невеста вече умирала. Когато святата душа се освободила от телесните връзки, всички видяли как от устата ѝ излетяла гълъбица, която била по-бяла от сняг, и отлетяла нагоре към небето. Заедно с това мъчителите видели ангели; и всички били обзети от голям страх; избягали оттам и само бездиханното тяло на светицата останало да виси на кръста. Но Христос Господ не го оставил: Той заповядал на ангелите Си да го пазят, докато не приготвил честно погребение по следния начин.\nНедалеч от остров Корсика се намира малко островче, което по-рано се наричало Маргарита, а сега - Горгона. Там имало мъжки манастир. Божий ангел се явил на монасите, известил им всичко, което се случило на света мъченица Юлия, и им заповядал по-скоро да отплават с кораб до този остров, да свалят от кръста многострадалното тяло на светата мъченица и да го донесат в манастира си за погребение. Монасите се качили на кораба, вдигнали платната и отплавали. Като стигнали до пристанището, те намерили всичко така, както им казал ангелът Господен. Като снели от кръста светото ѝ тяло, те го повили с чисто покривало. Намерили и отрязаните ѝ гърди, захвърлени недалеч до един камък, взели ги и ги поставили до тялото на мястото им. После отнесли тялото на кораба и благополучно се върнали в манастира си. Там погребали с чест тялото в църквата, като прославили Христос Бог, укрепил Своята рабиня за този мъченически подвиг. На гроба ѝ започнали да стават чудеса, болни получавали изцеление от различни болести; чудеса ставали и на мястото, където пострадала. Християните, жители на този остров, научили за страданията на светицата и построили малка църква на нейно име на същото място, където била разпъната; там било тясно: това място представлявало стръмен хълм. А там, където били хвърлени отрязаните гърди, изпод камъка бликнала изворна вода, която била лечебна. Всички болни, които пиели от тази вода или се миели с нея, оздравявали. Станало и още едно чудо от камъка, до който се допрели гърдите на светицата: всяка година в деня на нейната памет от него росели, подобно на пот, ситни капчици мляко и кръв, в знак на девството и мъченичеството на света Юлия, която като мляко се избелила с девствената си чистота и се обагрила с кръвта си, пролята за Христа. Те капели през целия този ден, от утрото до вечерта; болните се помазвали с тях и получавали изцеление.\nСлед като изминали много години, църквата, построена в чест на светата мъченица на мястото на нейното страдание, остаряла и частично се разрушила. Тогава поискали да построят нова, по-голяма църква на по-широко място, недалеч от старата, тъй като мястото там било много тясно. Когато приготвили камъни, вар и всички необходимо за строеж и вече искали на следващия ден да полагат основите, на сутринта намерили всички материали - на предишното място, при старата църква. Строителите изпаднали в недоумение. Не след дълго отново пренесли всичко на новото място; но през нощта всичко пак било върнато. През тази нощ пазачите видели светла девица, която натоварила целия материал, приготвен за строежа, на кола, впрегната с чифт светли волове, и го превозила на старото място. Те разбрали, че светицата иска да възобновят храма на старото място и изпълнили нейното желание. На двата острова - Корсика и Горгона, ставали и много други чудеса, докато честните мощи на светицата не били взети оттам и пренесени в Бресчия. И след пренасянето на мощите жителите на Корсика, които идват с вяра в храма на светицата, не се лишават от нейната помощ и се запазват от нападенията на враговете по нейните свети и несъкрушими молитви и поради милосърдието на нашия Господ Иисус Христос, на Когото с Отца и Светия Дух се отдава чест и слава, сега и в безкрайните векове. Амин.\nСтрадание на свети мъченик Антиох\nСветият Христов мъченик Антиох бил родом от град Севастия. Лекар по професия, той обикалял всички градове на страната си и със своето изкуство изцелявал страдащите от различни недъзи. По заповед на управителя на областта, Адриан, той бил хванат и като претърпял множество различни мъчения, накрая бил хвърлен в котел, но останал невредим. След това го осъдили да се бори с диви зверове, но зверовете, като го видели, се укротили, легнали до нозете му и ги ближели, а един звяр проговорил с човешки глас, като изобличавал мъчителя. След това светият мъченик се помолил на Бога и по неговата молитва всички идоли се разпаднали и станали на пясък. Тогава отсекли главата му, при което от раната потекла кръв с мляко. Войникът, отсякъл главата на свети Антиох, на име Кириак, веднага след екзекуцията на светеца смело се обявил за християнин и произнесъл проклятие срещу идолите. Затова, по заповед на Адриан, му отсекли главата и бил погребан заедно със свети мъченик Антиох.\nСтрадание на свети мъченик Павел и с него на светите мъченици Алевтина и Хиония\nТези свети мъченици били родом от Египет. Те били хванати и отведени в град Кесария, и като ги изправили за разпит пред управителя, те изповядали Христа като истинен Бог. Заради това на всеки от тях първо изгорили левия крак, след това с нож изболи дясното око и накрая, заедно с други мъже и жени, също вярващи в Христа, ги предали на изгаряне, от което те и загинали. Преди това света Хиония била окачена на дърво и стъргана по тялото, а сестра Алевтина, заплашвайки съдията, разрушила с нозете си жертвеника, за което и била подложена на безпощадни мъчения; свети мъченик Павел застанал на молитва и се помолил първо за християните, а след това и за всички езичници, за да дойдат в познание на истинния Бог и да престанат да преследват вярващите в Христа. С тази молитва той предизвикал сълзи сред присъстващите. След това бил обезглавен.\nВ памет на светия мъченик Иоан Търновски\nБлаженият Иоан беше по произход българин, от баща Димо и майка Мария, благочестиви християни от град Осман Пазар (Омуртаг) в България. Баща му беше голям търговец и почтен човек, който търгуваше навсякъде, а най-вече с Немско и Италия. Но в 1812 г. изгуби състоянието си, понеже немците направиха обезценяване на флоринта. И не само той, но и още мнозина други търговци се разориха. След тази голяма загуба той поживя малко и умря, а след него и жена му отиде при Господа.\nИоан, като остана без родители и без състояние, остави родното си място и дойде в град Търново да търси препитание. Тук намери един християнин керемидар, който, като го видя млад, го прие в дома си като свой син и го учеше да прави керемиди. Но след време се случи да го прелъстят някакви хайдути в своята чета. Турците ги хванаха и ги поведоха без съд да ги бесят, както е техният обичай. След като обесиха неговите приятели и дойде неговият ред, той, като твърде млад, немощен и слаб в самосъзнанието, се уплаши от смъртта и припадна на земята. Турците го хванаха за ръката, вдигнаха го и го посъветваха, ако желае да се избави от смъртта, да приеме тяхната вяра. Той ги послуша и, уви, отрече се, окаяният, от Спасителя Христа! И така му простиха престъплението. Тогава го обикна тамошният управник Али бей, който го назначи за пръв служител в своя двор и го ожени за жената на неговия благодетел, учителя му в керемидарството. Благодетеля му само преди няколко дни нощем убиха вън от града някакви злосторници, жена му остана вдовица, пожела блажения Иоан, потурчи се и го взе за свой мъж.\nНо милостивият Бог, Който не желае смъртта на грешниците, а да се обърнат и да бъдат живи, и Който чрез покаяние прие отново апостол Петър, отрекъл се три пъти от Него, прослави впоследствие и блажения Иоан пред Своите ангели на небето и пред човеците на земята заради покаянието му и за страданието, което претърпя дори до смърт. Като минаха осем месеца от тяхното вероотстъпничество, те и двамата осъзнаха своя грях и започнаха да плачат и да ридаят. Най-вече плачеше Иоан пред своите християнски съседи, където и да ги срещнеше, и им говореше не тайно, а явно: “О, братя мои, съседи любезни, излъгах се заради краткия живот и отстъпих от своята скъпа вяра. Но сега се кая и няма кой да ме поучи и да ме оправи на спасителния път. И казвам ви, братя, че макар да се отрекох от моята си вяра по принуждение, обаче и досега все още не съм стъпил в агарянска джамия, нито съм се поклонил на проклетия Мохамед, а само на моя Бог Иисуса Христа. Затова ви моля никак да не се страхувате от мене, а ме поучете братски какво да направя, за да се избавя от агарянската заблуда!”. Така говореше блаженият на своите съседи, които обаче нищо друго не му казваха освен това: “Ние нищо не знаем, брате”. И го избягваха, защото се бояха да не си навлекат някоя беда. А неговото сърце все повече и повече се разпалваше, той все по-горчиво плачеше и сам си говореше: “Иоане, Иоане, какъв час те връхлетя!? Вместо да отстъпиш от своята чиста вяра, по-добре да беше умрял на бесилото, отколкото да живееш така. Затова плачи сега и ридай!” Така си говореше блаженият от голяма жалост. А на жена си казваше: “О, жено, виждаш ли какво зло извършихме, като остъпихме от Бога? И сега нищо друго не трябва да правим освен да се простим един друг и да търсим спасението си, защото времето е кратко. Ето, аз отивам днес да търся човек, опитен в божественото учение, за да се изповядам и той да ме поучи и настави на спасителния път. А ти, ако щеш, последвай ме!” Тя му рече: “Иди ти и след като намериш такъв човек, който да те оправи на спасителния път, тогава и аз ще те последвам, по който път и да тръгнеш!”.\nТогава блаженият стана и отиде в тамошната митрополия при преподобния Дионисий, протосингел на Търновския митрополит Иларион, за да се посъветва с него. Беше празникът на светите първовърховни апостоли Петър и Павел и имаше много народ, събран в митрополията поради празник на митрополитската църква. Той влезе вътре в келията на протосингела и посегна да му целуне ръка, но протосингелът не му подаде ръката си, а му рече на турски: “Седни, Мехмед!”. Но блаженият се нажали и му рече: “Честний отче, моето име не е Мехмед, а Иоан. И аз дойдох да ви се изповядам и да получа някакъв душеполезен съвет от вас. И моля да ми кажете как бих могъл пак да се присъединя към истинското Христово стадо?”. Протосингелът отговори: “Сине, аз се боя и не смея нищо да те поуча. Както сам си отстъпил от християнството, така сам се оправяй! Бог да ти бъде на помощ!”. След като получи от протосингела такъв отговор, блаженият Иоан излезе от келията му и заплака горко.\nНо в това време там се случи един иеромонах, който временно беше на служба в митрополията. Той, като го видя смутен, съжали го, повика го тайно в своята келия и го попита: “Защо си така смутен, брате, и по каква причина си дошъл при нашия отец протосингел?” Блаженият Иоан започна да му разказва своето отстъпление от Христа подробно и като изповяда всичко станало, рече и това: “Честний духовниче, аз, откакто отстъпих от християнската вяра, още не съм встъпил в агарянска джамия, нито съм усвоил тяхното четене и моление, но всякога от сутрин до вечер чета молебния канон на пресвета Богородица и акатиста с много поклони и изобщо изпълнявам у дома си цялото християнско правило. Но сърцето ми с това не ще да се утеши, понеже съвестта продължава да ме изобличава за моето отричане и все си мисля, че трябва да пролея кръвта си за Спасителя Христа”. Иеромонахът му рече: “Брате Иоане, Бог вижда твоето покаяние и иска да те постави на непорочния християнски път, но само имай търпение! Пости и се моли на Бога, както досега си се молил! Но за твоята кръв, която искаш да пролееш за името Господне, не е моя работа да те поучавам, нито е работа на твоята сила, а предостави това на Божия промисъл, понеже “духът е бодър, но плътта е немощна”, както казва Евангелието. Брате Иоане, най-напред изпитай себе си с пост и молитва, поклони и подвиг голям, така изпроси предварително помощ от Бога, та тогава пристъпи към мъченичество. Ако ли не можеш да направиш това, имаш свободата да избягаш с жена си в други предели на страната, където не ви познават, и там някой свещеник да извърши над вас тайнството Миропомазание и да ви наложи покаен канон - епитимия, по преданието на светите отци. И така да се покаете там временно, докато Бог нареди нещо за вас.” Блаженият Иоан рече на духовника: “Честний отче, добре ме поучаваш да избягам в други предели. Но ми е невъзможно да избягам с жената, понеже тя има деца от първия си мъж, както и ти знаеш. Обаче ще я оставя и ще прибягна под покрова на пресветата Владичица Богородица. Ако жена ми поиска, нека прибегне и тя под същия покров; ако ли не, аз сам ще го направя. А Бог нека ми даде каквото иска! Ще Му въздам хвала, и нека бъде името Му благословено отсега и до века!” Като изрече блаженият Иоан тия слова пред духовника, обърна се и погледна иконата на Божията Майка, заплака и рече думите на църковния поет: “Кое друго прибежище е като тебе, Богородице, упование наше”. Като чу тия божествени слова от устата на блажения и като го гледаше така изпълнен с божествена ревност, укрепи го още повече със словото си и накрая му рече: “Иди си, брате Иоане, и се моли на Бога и Богородица, за да ти бъдат наставници по пътя на спасението!” И така, блаженият стана, поклони се, целуна иконата на Божията Майка, също и ръката на духовника, и рече: “Моли Бога, драги ми отче, за мене, грешния!”, и си отиде.\nСлед няколко дни се случи на същия духовник нужда от пари, понеже беше задлъжнял на няколко търговци, и си помисли за блажения Иоан, дали би имал пари да му даде назаем. Затова пак го повика в келията си и му рече: “Брате Иоане, можеш ли да ми дадеш заем до четиристотин лева само за няколко дни, докато получа от нашия преосвещен митрополит? Имам една сребърна кутия, която струва около 400 лева, но се срамувам от народа да я продавам. Затова ето, давам ти я като залог.” Но блаженият отговори на духовника: “Драги ми духовниче, аз бих ти услужил и без тази сребърна кутия, но нямам пари. Но ако желаеш, аз имам един съсед таен и почтен, ще ти взема от него 400 лева и на него ще оставя тази сребърна кутия като залог за няколко дни”. Духовникът му предаде сребърната кутия, като му рече: “Покрий я, да не се вижда!”, понеже на нея беше изобразен Христовият кръст и светите апостоли Петър и Павел. И така блаженият тръгна към своя таен съсед. Но минавайки покрай една златарска работилница, кой знае какво му хрумна, отби се при златаря, показа му сребърната кутия, с изобразен на нея кръст, и го попита за нейната цена. Но в този момент при златаря дойдоха множество народ и агаряни от двора на великия безбожен бей и видяха кутията. Това ми изглежда да е било Божи план, защото оттук започва началото на неговото мъченичество, както и стана. Тогава агаряните започнаха да го питат на турски език: “Откъде имаш тази кутия?” Той отговори: “Моя си е”. Те му казаха: “Не ти подобава да имаш такава кутия с изобразен на нея кръст, понеже ти си вече турчин”. А блаженият Иоан с висок глас им рече така: “Не съм вече турчин, а християнин, и изповядвам Христовото име, а вашия Мохамед проклинам!” Като чуха тия думи на блажения, агаряните отидоха, та го наклеветиха пред управителя, безбожния Али бей, като му разказаха за сребърната кутия.\nУправителят с голяма ярост изпрати войници, като им заповяда да доведат при него блажения Иоан. Те веднага тръгнаха, намериха го все още при златаря, хванаха го и доведоха при безбожния мъчител, който го запита: “Мехмеде, откъде имаш такава сребърна кутия?” Блаженият отговори: “Даде ми я един човек, който има нужда от пари”. Мъчителят пак го попита: “Какъв е този човек - турчин или християнин?” Мъченикът отговори: “Християнин е”. Мъчителят пак попита: “Да не би да е калугер?” Мъченикът отговори: “Калугер е и се срамува сам да я продава, затова я даде на мене, аз да я продам.” Мъчителят пак попита: “Дотук всичко добре и право си каза. Но ще те попитам още нещо, право да ми кажеш. Истина ли е, което чух за тебе, че се наричаш християнин и че изповядваш Христовото име, а проклинаш нашия Мохамед?” Мъченикът отговори с кротък и тих глас: “Истина е, управителю, че изповядвам моя Христос и проклинам вашия Мохамед. Ето ви и вашия фес, който ми дадохте!” Сне феса от главата си и го захвърли пред мъчителя. Мъчителят, вече силно разярен, пак му рече: “Ти преди беше християнин. И ако си имал намерение завинаги да си останеш в християнството, кой те принуди да отстъпиш от твоя Христос?” Мъченикът отговори: “Заради моята си немощ отстъпих от сладкия Христа, но сега се кая, и днес Го изповядвам пред тебе с всичкото си сърце и с всичката си душа, и с всичката си мисъл, както всички вие виждате и чувате!” Тогава мъчителят побесня и с голяма ярост му рече: “Неблагодарнико, това ли ми плащаш за честта, с която те удостоих?” И повика няколко войници, на които заповяда: “Пригответе фалангата и тояги за тогова, който изповядва Христа!” Те отидоха и приготвиха, както им беше заповядано, простряхаха мъченика на земята и четирима войници дълго време го биха по краката безмилостно, като се сменяха. Но мъченикът не издаде нито звук, само тихо си казваше: “Помени ме, Господи, в царството Си”! Когато престанаха да го бият, мъчителят му каза подигравателно: “Видя ли твоя Христос? Где е сега да ти помогне?” Но мъченикът му отговори: “Христос Бог е на небето и на земята, и на всяко място, и е помощник на всеки, който Го призовава с вяра. Затова, надявам се, че и на мене може да помогне!” И това като рече, о, велико чудо, скочи на краката си, като да не е бил бит, и ходеше пред тях, славейки Бога, за почуда на агаряните. Мъчителят заповяда да го затворят в тъмницата и да го оковат в железни вериги. Те така и направиха.\nВ същата тъмница се намираше тогава много народ, затворен за неплатен царски данък, които свидетелстваха, че всяка нощ виждали над главата на мъченика някакво голямо светило. А когато се молел на Господа Бога, железните вериги сами се развързвали от ръцете и нозете му, докато завършел своето моление към Бога, а след това сами пак се заключвали. И това преславно чудо гледаха много нощи, но не всички, а само достойните. И то е твърде вероятно, понеже мнозина и от агаряните свидетелстваха, че всичките тия седем дни в затвора мъченикът не вкусил нито хляб, нито вода, отдето става ясно, че Божията благодат е била с него: не пожелал хляб нито от ръцете на агаряните, нито от ръцете на жена си. Защото, когато тя идваше при него в тъмницата, той я питаше: “Искаш ли и ти с мене да умреш за Христа, или не?” А тя поради страх от агаряните нищо не му отговаряше, а само плачеше. Поради това мъченикът не приемаше и от нея храна, но се крепеше през ония дни само с Божията сила.\nПосле мъчителят старателно издири и поменатия духовник и прати един войник да го доведе при него и го попита: “Твоя ли е сребърната кутия, която имаше Мехмед?” Духовникът отговори: “Моя е”. Мъчителят пак рече: “По каква причина си му я дал?” Духовникът рече: “Имах нужда от пари, затова му я дадох да я продаде на цена каквато може”. Мъчителят пак рече: “Имаш ли свидетели, че кутията е твоя!” Духовникът отговори: “Имам”. Тогава мъчителят рече: “Досега е била твоя, но отсега нататък няма да бъде твоя?” И така присвои сребърната кутия, която струваше 400 лева сребърни, а духовника пусна да си отиде.\nПосле повика мъченика от тъмницата, постави го пред себе си и започна да му говори ласкателни думи: “Мехмед, аз днес се вразумих по отношение на тебе: понеже си имал нужда от пари, затова си отстъпил от нашата вяра. Моля ти се, сине, не го взимай за зло, дето те мъчихме, понеже не знаехме, че си бил в голяма оскъдица!” И му показа куп злато, като каза: “Вземи тези 40 000 лири; ако още искаш, и още ще ти дам. Избери си в града най-хубавата къща, която искаш! Ето, давам ти злато да я купиш!” Но мъченикът му рече: “Златото, среброто ти и къщата да бъдат в погибел заедно с тебе! Аз, управителю, едно само молих от Господа и само това искам: да пребъдвам в дома Господен през всичките дни на живота си, да гледам Господнята красота и да посещавам Неговия свят храм”. Мъчителят пак: “Ти си обезумял, окаяни човече, и не знаеш какво говориш. Но аз ти говоря кротко: Послушай съвета ми и се поклони пак на нашия Аллах и на Мохамеда, докато ти говоря кротко!” Мъченикът рече: “Не съм обезумял, управителю, ами ти говоря истината, че искам моя си Христос и само на Него се покланям, и за Него искам да умра!” Мъчителят пак му рече: “Ти се мъчиш да ме изпълниш с гняв и ярост чрез тези си думи, обаче аз не искам да се гневя, понеже, както ми се струва, тия думи не са твои, но някой друг те е подучил. Затова, кажи ми свободно, кой те подучи на такива думи и на такава бъркотия?” Мъченикът отговори: “Аз не съм дете, управителю, за да ме учи някой, а съм зрял мъж по възраст. Никой не ме е поучавал освен само моят Бог Иисус Христос. И Той е, Който ме крепи и вразумява чрез Своя Свят Дух. И не само мене, но и всеки човек, който вярва в Него. И Той е Съдия на живите и мъртвите, Чието царство не ще има край, а не твоят Мохамед, в когото ти вярваш”. Тогава мъчителят се разгневи и заповяда на войниците да го бият безмилостно и да го заплюват в лицето. Когато го биеха и заплюваха, войниците му говореха: “Виждаш ли, окаянико и неблагодарнико, как преди беше облечен в скъпи дрехи, докато беше в нашата вяра, а сега си гол, бит и укоряван заради един разпнат Христос?” Но мъченикът им отговори: “Вашият укор и побой аз приемам като радост. Направете ми и нещо повече, ако желаете!”.\nТака и с още много други видове мъки беззаконниците мъчиха блажения Иоан, но неизвестно какви точно, защото тайно го мъчеха нощем, тъй като им беше укорно и срамно пред народа, че губят такъв хубав юноша от двора на управителя. Надяваха се с много мъки пак да го върнат в първото му заблуждение. И ако бяха успели, навярно щяха да говорят на народа: “Никак не сме го мъчили, но сам от себе си се покая и се върна пак в нашата вяра.” Но когато видяха, че Христовият мъченик Иоан твърдо и непоколебимо пребъдва в християнството, тогава по заповед на мъчителя го доведоха в голямото тяхно съдилище, което на турски се нарича “кадийница”, и там го изследваха окончателно и попитаха три пъти: “Ти агарянин ли си, или християнин?” Мъченикът три пъти отговори: “Християнин съм и искам да умра за Христа!” Тогава турският съдия изрече и написа смъртната присъда на мъченика. И така, поведоха го вън от града да го обесят на определеното място.\nСветецът вървеше с радост и веселие пред войниците. И когато минаваше през града, препасан само в една риза, обръщаше се надясно и наляво, покланяше се на християните и просеше прошка, като четеше на висок глас богородичния тропар и се молеше така: “Пресвета Богородице, спаси ни! Обхванат от много напасти, към тебе прибягвам да търся спасение, о, Майко на Словото и Дево, спаси ме от моите тежки и жестоки обстоятелства!”Когато дойдоха до бесилото, мъченикът каза на войниците: “Почакайте ме, докато въздам на Господа молитвите си!” Те изпълниха желанието му. Тогава мъченикът вдигна ръцете си към небето и тайно се помоли на въжделения Христос Бог, като се поклони три пъти. После се обърна към войниците и рече: “Сега изпълнете заповедта!” Те го обесиха и той предаде духа си в Божиите ръце. Беше събота, 12 часа през деня, 16 юли 1822 година. Така завърши своя подвиг и своето страдание за Христа и получи вечно блаженство в Небесното царство Христово.\nСлед смъртта му някои боголюбиви християни видяха нощем над тялото на мъченика огнен стълб, който стигаше до небесата. На втората нощ тайно взеха тялото му и не зная къде са го положили.\nЕдин благоговеен християнин дълго време боледуваше от тресавична болест и с нищо не можеше да се излекува. Той дойде тайно, взе частица от ризата на мъченика, докато той още висеше на бесилото, опра я в чиста вода, изпи водата и веднага оздравя, прославяйки Бога и мъченика. По неговите молитви Господ и нас да помилва и спаси! Амин.\nПредходна статия от дата 16.07.2013 г. / 18:08:57 : "06.06 по еретическия, †24 май по православния календар - Св. преподобни Симеон Дивногорец. Св. мъченик Мелетий Стратилат и 1218 воини с него. Свв. мъченик Серапион и с него Калиник, Теодор и Фавст. Св. преподобни Никита Стълпник"\nСледваща статия от дата 15.07.2013 г. / 19:03:51 : "КОЙ КРАДЕ НАШИТЕ ДУШИ? V - та част – ВАНГА - Българската "пророчица""\n< 957 >


Сапарева баня и най-горещият гейзер в Европа - Градски легенди - Peika.bg\nСапарева баня и най-горещият гейзер в Европа\n11 август 2012 Автор: Peika.bg\nКато чуете „гейзери“, сигурно ви става едно такова исландско или пък се сещате за американския парк Йелоустоун и анимационните серии за мечето Йоги. А дали знаете, че единственият гейзер в континентална Европа се намира в България, в Сапарева баня? При това е най-горещият на Стария континент и все още се използва и за... варене на картофи.\nТака и така изригва от земята с температура 103 градуса, врялата вода не се хаби и до днес се използва от по-възрастните жители на Сапарева баня за варене на картофи за животните – слагат кофа с картофи в основата на гейзера и след време се връщат да си я вземат. Даваме ви нестандартна идея за експеримент - донесете си няколко сурови яйца и шарена сол. Нататък знаете какво да правите.\nПрез по-голямата част от времето гейзерът сякаш танцува – водата подскача по около 1 м сред облак пара на всеки 5 секунди, а от време на време изригва и по-високо – до 18 м.\nОткриването на гейзера става по време на сондиране през 1957 г., като работниците едва успяват да избягат, когато чуват подземен тътен, малко преди от земните недра да изригне вряла вода и пара. Днес водата от извора се използва за отопление на обществените сгради в Сапарева баня (кметството, детската градина, училището). В града има и санаториум, модерна баня, два хотела с балнеоцентрове – чудесни условия да си починете по всяко време на годината. Неслучайно лечебните води на Сапарева баня се използват от повече от 6000 години. От древното име на града – Германея, произлиза и името на течащата наблизо река Джерман.\nГорещите води са "култивирани" във фонтан в центъра на града, като през който и сезон да дойдете, гейзерът ще ви впечатли. През лятото нощем е осветен в различни цветове, а зимата гледката на горещата пара, носеща се над снега е впечатляваща. Когато стане много студено, част от водния ансамбъл замръзва, но гейзерът продължава да блика и образува причудливи ледени форми. Около него има спретнато паркче, посетителски център, кафене и амфитеатър с лятна сцена. Из целия град има чешми, от които тече минерална вода.\nДокато сте в Сапарева баня, отбийте се в църквата „Св. Никола“, която се намира в парка, вижте и парка на загиналите в Отечествената война.\nМаршрути: Сапарева баня е отправна точка за пешеходни преходи към Паничище и Седемте рилски езера. В близкото село Сапарево има чудесна църква, а на около 5 км е село Овчарци с неговите седем водопада. Има екопътека и до водопада на река Бистрица. Попитайте в туристическия център или местните откъде да тръгнете.\nПолезна информация: Сапарева баня се намира само на 15 км източно от Дупница. Има няколко семейни хотела, в които можете да отседнете. Ако идвате през зимата с автомобил, задължително носете вериги.\nСапарева баня ,


Huawei пуска нов бюджетен смартфон и иска да стане пионер при сгъваемите модели - Ardes Блог\n13.04.2018 Боян Брайков\nУмният телефон Y6 (2018) е новото предложение на Huawei за потребителите с ограничен бюджет. Устройството разполага с 5.7-инчов дисплей със съотношение на страните 18:9 и разделителна способност HD+ (1440 x 720 пиксела). Заложено е на осемядрен процесор Snapdragon 450 (1.8 GHz), а графичният ускорител е Adreno 506. Намираме още 2 GB RAM и 16 GB вградена флаш памет. Основната камера е 13-мегапикселова, а предната за селфита — 5-мегапикселова.\nТези дни стана ясно още, че китайската компания, радваща се на все по-голямо внимание по света, си е поставила амбициозна цел. А именно — да изпревари Samsung, Apple и Lenovo в изработката на първия сгъваем смартфон. Носят се слухове, че дисплеят на джаджата ще бъде доставен от LG. Досега много водещи производители са показвали концептуални прототипи на сгъваеми телефони, но досега никой не се осмелил да пусне комерсиални бройки от поточна линия.\nArdes.bg предлага най-добрите смартфони на всички глобални лидери, като устройствата идват в различни размери и ценови класове.


Обитателите на първата безплатно санирана панелка: Не вярвахме, но доживяхме – Труд\nОбитателите на първата безплатно санирана панелка: Не вярвахме, но доживяхме\n20.08.2015 • 08:02\n„Като казаха „Ще ви санираме безплатно“, викам си „Глупости, нещо пак ни лъжат“. А сега, вижте – имаме блок бижу. – И стотинка не сме дали. Елате, разгледайте. И дограмата ни смениха, и входовете ни измазаха, и нови пощенски кутии ни поставиха…“\nТака нарежда радостен Христо Фидански, който е един от обитателите на 114-те апартамента в панелния блок на ул. „Ален мак“ 36 в Благоевград. Той е първият в страната, саниран по Националната програма за енергийна ефективност на многофамилни жилищни сгради. Тази неделя завършената панелка ще бъде предадена от строителите.\nХристо Фидански толкова се радва, че дори тича около строителите и помага с каквото може. „Самият аз съм строител, 36 години стаж имам в бранша, наскоро се завърнах от Нови Уренгой, Русия. Там работих година и половина, строяхме блокове за работещите в града“, разказва Христо. И признава, че за собственото му жилище все не му оставали време или пари да го оправи.\nТой е един от първите, които са си купили апартамент в панелката през 1990 г. Блокът тогава беше хубав, нов, но с годините заприличал на гето, признават обитателите. Лятото вътре е мор от жега, а зимата – студ. Сега се надяваме с новата изолация да имаме домашен комфорт и да спестяваме от ток, защото тук с друго не може да се отопляваш, казват комшиите.\n„Ако беше с пари, никога нямаше да се санирам“, признава баба Стефка. Тя не иска да се снима, казва, че има ниска пенсия и едва заделя за сметките. Чак й се плаче, като гледа прясно бодисания и нагласен блок.\n„Не вярвахме до последно, че е безплатно. Мислехме, ще го направят и ще ни поискат пак нещо за доплащане. Сега обаче се радваме. Доживяхме държавата да направи нещо и за нас, обикновените хора“, казва Христо Фидански.\nБабите пък не могат да се нарадват на остъклените тераси и новите дограми. В момента обитателите на блока събират пари, искат да дадат банкет на фирмата изпълнител и да почерпят кмета.\nНадяват се да дойде и строителната министърка Лиляна Павлова, която им е станала любимка. „Тя ни заръча да контролираме строителните дейности, така и направихме, но момчетата работиха добре и чисто. Сега ние сами ще си озеленим около блока, за да е хубаво навсякъде“, казват комшиите.\nА строителите се подсмихват, като слушат разговорите. „Една люспа боя да падне и ни гонят да оправяме. Като слагахме дограмите, ни викат: „Я, тука мърляте!“, и ние чистим, дори прозорците им измихме“, смеят се загорелите от слънцето мъже.\nА блокът наистина е неузнаваем – с оранжевата си боя грее в квартала, няма вече олющени фасади и мръсни входове. Стълбищата светят, изолация е направена и на покрива.\nНашият блок ще бъде емблемата на санирането в страната, така че ще стане най-хубавият, казва Христо и тича да помага на строителите от мерак. А момчетата са дошли чак от Хасково, фирмата им спечелила обществената поръчка.\nВ Благоевград 103 сгради вече имат договори за саниране. Над 7 хиляди апартамента ще получат нова премяна. Домоупавителите признават, че са имали огромни трудности да съберат подписите и съгласието на живеещите, защото хората не вярвали, че няма да плащат, а някои просто го правели на инат.\nСега обаче предстои най-важното – направеното да се опази, амбицирани са обитателите на практически новата панелка. Проблемът ще бъде обсъден на общо събрание на съкооператорите, на което ще се набележат дългосрочни мерки. Особено внимание ще бъде обърнато на поведението на децата и младежите.


Комплект четки за зъби Oral-B Vitality Cross Action 2D, 2 броя, Презареждаща, 1 програми, 2 накрайника, Бяла/Синя - Techno-oferti.com\nКомплект четки за зъби Oral-B Vitality Cross Action 2D, 2 броя, Презареждаща, 1 програми, 2 накрайника, Бяла/Синя\nКомплект четки за зъби Oral-B Vitality Cross Action 2D е със стилен и модерен дизайн в бял и син цвят. Четките са лесни за ползване имат удобна за захващане дръжка и също така разполагат с таймер – една много полезна опция по време на почистване на зъбите, която ще ви улесни и подсети, че е изминало необходимото време за тяхното измиване.\nУредът има избелваща и почистваща функция, както и грижа за премахването на петната по повърхността на зъбите и възвръщането на естествения им цвят и блясък. Извършва 7600 оксилации в минута. Уредът разполага с една програма. В комплекта се включват две дръжки и две приставки.\nКомплект четки за зъби Oral-B Vitality Cross Action 2D, 2 броя, Презареждаща, 1 програми, 2 накрайника, Бяла/Синя е с производител Oral-B. Марката е добре позната на световния пазар – произвежда разнообразни продукти за хигиена на устната кухина, гарантиращи най-високо качество.\nЕлектрически четки за зъби Oral-B, електрически четки за зъби изгодни оферти, електрически четки за зъби на изгодни цени, Комплект четки за зъби Oral-B Vitality Cross Action 2D 2 броя 2 накрайника Бяла/Синя